Petković o stanju na Kosovu “Trojica mladića pretučena samo zato što su Srbi” - Srpskainfo\nPetković o stanju na Kosovu “Trojica mladića pretučena samo zato što su Srbi”\nDirektor Kancelarije Vlade Srbije za Kosovo i Metohiju Petar Petković izjavio je da su trojica srpskih mladića napadnuta i pretučena kod administrativnog prelaza Brnjak samo zato što su Srbi i istakao da odgovornost za ovaj incident snosi premijer samoproglašenog Kosova Aljbin Kurti.\nFOTO: KOSOVO ONLINE/YOUTUBE/SCREENSHOT\nDanas smo svedočili brutalnoj i zastrašujućoj primjeni sile od pripadnika specijalnih jedinica Rosu, koji su u blizini administrativnog prelaza Brnjak pretukla trojicu srpskih mladića, naveo je Petković.\nRadanović o izmjenama Zakona o prodaji stanova u FBiH “Zakucan posljednji ekser u sanduk pravde za Srbe”\nBrnabićeva održala govor o srpskoj baštini “Samoproglašeno Kosovo nema šta da traži u Unesku”\nOn je istakao da su Zoran Tomović, Jovan Takov i Dragiša Vlašković napadnuti i pretučeni bez ikakvog povoda i razloga, da nisu nikoga provocirali, već da su postali mete samo zato što su Srbi, saopšteno je iz Kancelarije za Kosovo i Metohiju.\n– Za današnji stravičan incident direktno je odgovoran Aljbin Kurti, kome je od samog početka krize jedini cilj nasilje i odmazda nad golorukim narodom na sjeveru pokrajine, koji samo brani svoje pravo na život. Kao što smo više puta upozoravali, riječ je o čovjeku spremnom na ogoljeno nasilje zarad ostvarenja svojih političkih ciljeva – naveo je Petković.\nOn je ukazao da je sada više nego jasno da Kurtija ne zanima nikakav dijalog, ni rješenje krize izazvane nepoštovanjem Briselskog sporazuma, već da na silu pokušava da osvoji sjever Kosova i Metohije.\n– Beograd od početka izbijanja krize poziva na uzdržanost i mir, a Srbi sa sjevera Kosova i Metohije, koji samo brane pravo na slobodu, ni jednog trenutka nisu dali nikakav povod za ovakvu primjenu sile. Mi fizičko nasilje, maltretiranje i napad na srpski narod na Kosovu i Metohiji nećemo tolerisati i to svi moraju dobro da shvate – poručio je Petković.\nOn je zamolio Srbe da ostanu pribrani i mirni, da ne nasijedaju niti odgovaraju na provokacije kojih će sigurno biti, jer je to, kako je istakao, cilj onih koji su danas izveli ovakav akt bezumlja.\nPolitika KosovoPetar PetkovićSrbi\nPetković posjetio dječaka kojeg su pretukli Albanci "Postoji zabrinitost za bezbjednost našeg naroda u srpskim sredinama”\nPetković: Kramonova od Srba na Kosovu i Metohiji pokušava da pravi mete\nSVAKODNEVICA NA KOSOVU Petković: Od početka godine više od 90 napada na Srbe, njihovu imovinu i svetinje\nPetković razgovarao sa Bocan-Harčenkom “Zahvalnost Moskvi na dosljednoj podršci po pitanju Kosmeta”\nODNOSI SVE ZATEGNUTIJI Čović: KFOR će biti odgovoran za sve što se desi na Kosovu\n"Sjeveru Kosmeta prijeti humanitarna katastrofa" Radojević ukazuje na nestašicu lijekova, kiseonika, goriva\nPetković razgovarao sa Bocan-Harčenkom “Sporazumom u briselu sačuvan mir”\nPetković poručuje “Vučić će u Briselu insistirati na formiranju ZSO”\n"Pjevanje je blagoslov Božiji" Mitropolit Hrizostom otvorio Treći festival horova "Dani sloge"\nJEZIV SLUČAJ U ŠAPCU Muškarac (62) uhapšen zbog obljube nad djevojčicom (16)\nGlumica je bila ŽRTVA NASILJA: Morala je da mijenja broj i traži stručnu pomoć, evo šta je sve rekla o teškom periodu\n"Dejan me je razočarao, zgaziću ološa Cara" Prva ispovijest Daliline majke iz kuće u Bugojnu (VIDEO)\n“ŠMIT PRIČA NEISTINE” Dodik poručio da neće biti devalvirane pokrenute inicijative iz Srpske


O Prijedlogu strategije razvoja malih i srednjih preduzeća | INFORMACIJA JE KAPITAL - Capital.ba\nO Prijedlogu strategije razvoja malih i srednjih preduzeća\n27. sep. 2011. 10:52 Objavljeno u PRIVREDA\nBANJALUKA, Sjednica Narodne skupštine Republike Srpske nastavljena je jutros razmatranjem Prijedloga strategije razvoja malih i srednjih preduzeća i preduzetništva u RS od 2011. do 2013. godine.\nPoslanici će razmatrati konsolidovani izvještaj o izvršenju budžeta RS za prvih šest mjeseci ove godine i izvještaj glavnog revizora RS o reviziji konsolidovanog izvještaja budžeta RS i finansijskih izvještaja budžetskih korisnika za 2010. godinu.\nNa dnevnom redu sjednice su i izvještaj o aktivnostima i poslovanju Glavne službe za reviziju javnog sektora RS za prošlu godinu te konsolidovani izvještaj o reviziji privatizacije državnog kapitala u preduzećima i bankama od 2006. do 2011. godine.\nBiće razmotren i izvještaj o radu Ministarstva unutrašnjih poslova za prvih šest mjeseci ove godine, kao i izvještaj Radio-televizije RS o poslovanju u 2010. godini i plan rada za ovu godinu.\nNarodna skupština RS usvojila je u petak, 23. septembra, odluku o indirektnom zaduživanju RS za račun fondova socijalne sigurnosti i javne zdravstvene ustanove od 265 miliona KM.\nMinistar finansija Zoran Tegeltija istakao je da je odobreno zaduženje Fonda za penzijsko-invalidsko osiguranje od 70 miliona KM radi pokrića zakonom utvrđenih prava, kao i zaduženje Fonda zdravstvenog osiguranja od 140 miliona KM radi pokrića zakonom utvrđenih prava i izmirenja obaveza prema dobavljačima.\nOdobreno je i zaduženje Kliničkog centra Banjaluka od 30 miliona KM radi izmirenja obaveza prema dobavljačima, te Javnog fonda za dječiju zaštitu od 25 miliona KM radi pokrića zakonom utvrđenih prava i finansijskih obaveza za refundaciju naknade plata za porodiljsko odsustvo.\nPoslanici su usvojili i odluku o dugoročnom zaduženju Srpske do 120 miliona KM emisijom obveznica radi finansiranja budžetskog deficita.\nPrema ovoj odluci, RS se zadužuje do 120 miliona KM, uz maksimalnu kamatnu stopu do osam odsto, rokom dospijeća do 10 godina, uz uslov otplate jednokratnog dospijeća hartije. Osiguranje otplate duga je budžet Srpske.\nSutra o konsolidovanom izvještaju o izvršenju budžeta\nO stanju u oblasti industrije i “Jelšingradu”


Sirijci traže utočište i u BiH\nZbog ratnih dešavanja u Siriji, od početka godine do danas, iz Damaska i Alepa u BiH su izbjegla 53 lica.\nS obzirom da BiH u Siriji nema ambasadu, za ovu zemlju akreditovana je Ambasada BiH u Jordanu sa ambasadorom Darkom Zelenikom, koji je rekao da je do sada izdato 20 pasoša i 33 vize za državljane Sirije.\n"U petak smo dobili poruku i od jednog državljanina BiH iz Sarajeva koji je tražio pomoć pri hitnom izmještanju njegovog sina, snahe i njihovo troje djece iz Alepa. Odmah smo ga kontaktirali i zatražili osnovne dokumente na osnovu kojih treba da izdamo pasoše djeci i vizu za suprugu koja je sirijska državljanka", naveo je Zelenika za "Dnevni avaz".\nOn je pojasnio da se radi o porodici ljekara, profesora na medicinskom fakultetu u Alepu.\nMinistarstvo inostranih poslova BiH nedavno je izdalo upozorenje u vezi sa boravkom i putovanjem u Siriju, kao i preporuku državljanima BiH da se obrate Ambasadi BiH u Amanu, Jordan radi evidentiranja i eventualne evakuacije.\nPreporučeno je, takođe, da državljani BiH zbog složenih bezbjednosnih prilika do daljnjeg ne putuju u Siriju.


Predstavnici ATV kluba Montenegro organizovali vožnju na prioritetnoj dionici autoputa – Autoput Bar – Boljare\nPredstavnici ATV kluba Montenegro u saradnji sa Ministarstvom Saobracaja i CRBC-om organizovali su revijalnu vožnju na prioretnoj dionici autoputa u cilju promocije ovog velikog projekta. Prema riječima Gorana Jankovića iz ATV kluba , ovo je prva organizovana grupa koja prolazi dijelom auto-puta.\n“Mi kao ljubitelji off road vožnje imali smo želju da prođemo ovim dijelom puta koji je ponajviše odmakao u izgradnji, i Ministarstvo saobraćaja nam je izašlo u susret. Takođe nam je cilj da pokažemo široj javnosti izgradju autoputa, da pokažemo o kakvom se poduhvatu radi”, kazao je Goran Janković.\nPrvi klub četvorotočkaša u Crnoj Gori “ATV club Montenegro” postoji već treću godinu i imaju oko 100 članova.


Ambasador Rusije u UN Vitalij Čurkin je u pismu koje je u sredu poslao generalnom sekretaru UN Ban Ki Munu naveo da su ti uredjaji „rašireno korišćeni za izvodjenje terorističkih dela“.\nČurikin je rekao da analiza hemijskih komponenti eksploziva oduzetih islamistima u regionima oko iračkog grada Tikrit i sirijskog grada Kobani, kao i pregled uslova za prodaju tih komponenti, „ukazuju da su ili proizvedeni u Turskoj ili su isporučeni toj zemlji bez prava na ponovni izvoz“.\n„Ove činjenice pokazuju da su turske vlasti namerno umešane u aktivnosti Islamske države, pošto obezbedjuju pristup komponentama za improvizovane eksplozivne uredjaje koji se rašireno koriste za izvodjenje terorističkih dela“, rekao je Čurkin.\n„Detonirajući štapin proizveden u trećim zemljama ilegalno je preprodavan preko Turske borcima Islamske države“, rekao je Čurkin.\nPredsednik Rusije Vladimir Putin je optužio Ankaru da „dozvoljava teroristima da zaradjuju novac prodajom nafte ukradene u Siriji“, a turski predsednik Redžep Tajip Erdogan i njegova porodica su optuživani da su lično zaradjivali od trgovine naftom s Islamskom državom.


Vesti online / Vesti / Svet / Teret sirijske krize se prebacuje na diplomatski teren\nZapadne sile bombarduju Damask\nZečević je, gostujući u Dnevniku RTS-a, podsetio da su SAD pominjale da će doći do akcije ako sirijska vlada bude koristila hemijsko oružje i da su, sa njihovog stanovišta, ono što su govorili i uradili.\nZečević ističe da Amerikanci vole jake lidere koji su spremni da reaguju i upotrebe silu kada su određeni interesi u pitanju.\nDodaje da je veoma važno to što je akcija protekla bez konfrontacije sa Rusijom.\nPodseća da je Tramp povezivan sa Putinom i da se govorilo da mu je Putin pomogao u kampanji, a sada je pokazao da nema problem da interveniše u zemlji gde su Rusi vojno prisutni i da nije u zavisnosti od Rusije.\nZečević ističe da su SAD, Velika Britanija i Francuska pokazale da relativno brzo mogu koordinisano da deluju u Siriji. Međutim, sad se teret prebacuje u Savet bezbednosti UN i na diplomatski teren.\nIpak, tamo nema saglasnosti, ali Zečević ističe da je veoma važno to što je Rusija dobila podršku od Kine.\nKaže da bi eventualna diplomatska akcija mogla da ide u pravcu da Francuzi i Nemci razgovaraju sa Rusima, da se uspostavi primirje i da se dostavi humanitarna pomoć, a zatim i o političkom rešenju za Siriju.\nZapad bi, prema njegovim rečima, mogao da radi na tome da u vlast ubaci predstavnike drugih etničkih grupa, na primer Kurda, i na taj način ostvari neki uticaj u Siriji.\nSmatra da male države mogu da izvuku neke pouke iz cele priče i da se klone situacije u kojima bi se nešle između velikih blokova.\nGovoreći o Kosovu i Metohiji, Zečević je rekao da, iako je svetska javnost bila fokusirana na Siriju, taj problem ostaje na stolu da se rešava u narednom periodu.\nDodaje da zapadne sile ukazuju pažnju Srbiji kao zemlji i podseća da je francuski ministar spoljnih poslova došao u Srbiju u jeku sirijske krize, kao i da je Aleksandar Vučić imao sastanak sa Angelom Merkel.\nSVET Nije gotovo: Formiran novi "kalifat"\nSVET Zaharova: Napad u trenutku kada je Sirija imala šansu za mir\nNedelja 15.04.2018. 11:13


Tekijanka proslavila 26. rođendan\nKompanija Tekijanka proslavila je juče svoj 26. rođendan, na radost vlasnika kompanije, zaposlenih i kupaca. Porodica Bolbotinović okupila se u Crkvi Svetog Nikole u Tekiji, gde je uz molitvu i rezanje slavskog kolača proslavljena još jedna godina uspešnog poslovanja. Zaposleni u prodavnici Tekijanke kod Nove pošte u Boru kupcima su podelili rođendansku tortu a obezbeđeni su i vaučeri za besplatnu kupovinu za dve socijalno ugrožene porodice.\n– Kompanija Tekijanka, koja je krenula sa radom u Tekiji kod Kladova sa samo dva radnika, za 26 godina poslovanja ‘izrasla’ je u pravu kompaniju, koja danas ima 17 maloprodajnih objekata i oko 400 zaposlenih. S obzirom na to da je slogan naše firme u vezi sa najpovoljnijom porodičnom kupovinom, dve porodice u Boru dobiće vaučer za besplatnu kupovinu, tokom naredna tri meseca, u vrednosti od po 10 hiljada dinara – kazala je Danijela Caranović, marketing menadžer Tekijanke.\nPorodice Ilić i Todorović, koje su dobile vaučere za kupovinu u Tekijanci, zahvalile su se na tome i istakle da će im ta pomoć mnogo značiti.\n– Mojoj porodici ovo puno znači, s obzirom na to da sam nezaposlen i da živimo od socijalne pomoći. Imam četvoro dece, tako da nam svaka pomoć puno znači – kazao je Goran Todorović.\n– Dobili smo vaučere na iznos od 10 hiljada dinara i tu pomoć ćemo imati naredna tri meseca, što nam mnogo znači. Najviše za životne namirnice, s obzirom na to da se hranimo u Narodnoj kuhinji – kazala je Milka Ilić, samohrana majka dvoje dece.\nŠiroki asortiman proizvoda po povoljnim cenama, društveno odgovorno poslovanje i ljubaznost osoblja, samo su neke od vrednosti Tekijanke, što potvrđuje zadovoljstvo kupaca i gužva u svim maloprodajnim objektima.


RATNI VETERANI ISPRED SKUPŠTINE: Država nema sluha za nas\nIspred Skupštine Srbije u subotu je počeo protest ratnih veterana i ratnih vojnih invalida, koji su nezadovoljni svojim društvenim položajem i pravima, a među okupljenima su bili i boric iz Vranja i Niša.\nOkupljeni su najavili da će do ponedeljka tražiti prijem kod predsednika Srbije Aleksandra Vučića. Učesnici protestnog skupa zahtevaju povlačenje Predloga zakona o boračko-invalidskoj zaštiti, osnivanje boračkog ministarstva, kao i uvođenje boračkog dodatka.\nNenad Stanić, organizator skupa, kaže da su se okupili zbog višegodišnje nebrige države prema njima, te su ratni veterani i ratni vojni invalidi zbog toga prepušteni sami sebi.\n" Imamo zahtev da imamo boračko ministarstvo, kao što ima u svetu i njabližoj okolini, jer mi smo da kežem podeljeni i kroz ta boračka udruženjha i prepušteni sami sebi. Naglašavamo jedinu pripadnost otadžbini i narodu. Tu bi država pokazala želju i volju da želi da reši probleme, kao što su svi ti nadležni političari govorili, evo to je ta prilika", navodi Stanić.\n"Država nema sluha", kazao je Stanić za Betu i dodao da su učestvovali u javnoj raspravi o zakonu, ali im predlozi nisu prihvaćeni. Ispred Skupštine se okupilo nekoliko desetina veteran, a u Pionirskom parku preko puta neki od njih su prenoćili nastavljajući na taj način protest.TK\nIzvor: OK porta, Beta


Ako je već narko-bos: Zašto nema poternice za Dragoslavom Kosmajcem? : Nadlanu.com\nAko je već narko-bos: Zašto nema poternice za Dragoslavom Kosmajcem?\nObjavljeno 23. jul 2014. / 22:34:02\n"Zahtevamo od premijera Aleksandra Vučića da objasni javnosti zašto je dozvolio da osoba koju je označio kao najvećeg narko-dilera, slobodno napusti zemlju i zašto nije raspisana poternica na osnovu koje bi ga Crna Gora zadržala u pritvoru, umesto što je on danas na slobodi", kazao je predsednik Resornog odbora DS za pravdu, Vladimir Todorić.\n"Kome je bila potrebna ova farsa s javnim upozoravanjem kriminalaca da se sklone iz zemlje što doprinosi lošoj slici naše zemlje, po kojoj narko-klan kontroliše policiju? Takva slika sigurno nije nešto što će građane ubediti da žive u sigurnoj državi niti će nekoga sa strane ubediti da investira u Srbiju i stvori nova radna mesta", ocenio je Todorić.\nBILA JE RASPISANA POTERNICA: Bora Santana otkrio detalje…\nOn je pitao kako je moguće da postoje dokazi na osnovu kojih bi premijer to izjavio i ministar formirao Radnu grupu koja je popisala Kosmajčevu imovinu, a da se istovremeno ne preduzmu koraci ka njegovom lišavanju slobode u zemlji i inostranstvu.\ndragoslav kosmajacistragakriminalacnarko bospoternica


Tanjug 12. novembra 2021. 14:13\nNIŠ – Nacrt odluke o izmeni Odluke o budžetu grada Niša za 2021. godinu, koji će se uskoro naći na sednici Skupštine grada, sadrži pregled izdataka iz budzeta za 2022. godinu, po kojima će se 960 miliona dinara izdvojiti za izgradnju akva parka i 60 miliona za „Terme Kulište“ u Niškoj Banji.\nPrema planu kapitalnih izdataka budžetskih korisnika za rekonstrukciju vodovodnog sistema Ćurlina-Perutina-Belotinac, planirano je u 2022. godini izdvajanje od 10 miliona dinara, a za izgradnju nedostajuće infrastrukture u naselju Ardija biće izdvojeno 316. miliona, prenose Niške vesti.\nZa izgradnju nedostajuće infrastrukture na lokaciji „Ciganski kljuc“ na kojoj je planirana izgradnja sistema za precišćavanje otpadnih voda iz budzeta grada naredne godine trebalo bi da bude izdvojeno 115 miliona dinara.\nTakođe, navedeno je na sajtu da će Projekat „Gradovi u fokusu“, u okviru kojeg će biti urađena „Virtuozna prezentacija višeslojnog kulturnog identiteta modernog Niša“, biti finansiran sa 42 miliona dinara.\nProjekat „Smart & Safe City“ sa kontrolnim centrom u Naucno-tehnološkom parku biće finansiran sa 71,8 miliona dinara.\nZa uredenje fasada zgrada planirano je izdvajanje 70 miliona dinara, dok je za izgradnju kanalizacione mreže na području grada u planu da se izdvoji 63,5 miliona dinara i 102 miliona dinara za izgradnju vodovodne mreže.\nPregledom planiranih kapitalnih izdataka nisu obuhvaćena izdvajanja za nastavak rekonstrukcije i dogradnje OŠ „Miroslav Antić“, kao ni za izgradnju priključaka gradskih objekata na toplovodnu mrežu i za izradu projekata za izgradnju Ekspo centra.


Holandija preuzima predsedavanje EU – NovostiDana.rs\nBEOGRAD – Holandija danas preuzima predsedavanje Evropskom unijom, a Srbija očekuje da tokom tih šest meseci budu otvorena bar još dva pregovaračka poglavlja u procesu pristupanja EU.\nRotirajuće predsedavanje EU Holandija preuzima od Luksemburga, a 1. jula predaće ga Slovačkoj, koju će potomnaslediti potom Malta.\n„Holandija preuzima predsedavanje u trenutku kada javnost više ne izražava bezrezervnu podršku odlukama Unije. Nakon napada u Francuskoj i sa prilivom izbeglica i migranta, EU se našla na ozbiljnom testu“, rekao je Kenders.\nNa vrhu briselske agende u prvoj polovini 2016. svakako će se naći i pitanje „Breksita“ koje se tiče redefinisanja odnosa Velike Britanije i EU, ali i pitanje klimatskih promena i energetske politike, očuvanja zdravih javnih finansija Evrozone, jačanja uloge EU u svetu.\n„EU je zasnovana na osnovnim vrednostima slobode, demokratije, vladavine prava, jednakosti i solidarnosti. Holandija obećava da će posvetiti veću pažnju sveobuhvatnom pristupu problema migracija i međunarodne bezbednosti“, naveo je Kenders.\n„Unija od 28 članica nije savršena, ali ona pruža ključno oruđe za hvatanje u koštac sa izazovma današnjice“, rekao je Kenders.


Za komplete prve pomoći 37 miliona evra - Ozon Media\nSremska Mitrovica – Vozači imaju rok do 19. septembra da nabave obaveznu opremu, predviđenu novim Zakonom o saobraćaju Srbije. Ovom zakonu, nema sumnje, najviše se raduju proizvođači paketa prve pomoći. S obzirom na to da je u 2010. godini registrovano 1.567.113 automobila, računica pokazuje da će vozače u našoj zemlji ispunjavanje ove odredbe koštati 3.761.071.200 dinara ili oko 37 miliona evra.\n– Vozači mogu da koriste komplete prve pomoći sedam proizvođača čiji proizvodi zadovoljavaju standarde, a to su „Karan Co.“, „Galenika“, „MBS Tehno d.o.o.“, „Mediteks A.D.“, „Tosama d.d.“, „Evropa lek d.o.o.“ i „Altios.d.o.o“ – kaže Aleksandar Tucović, portparol Agencije za lekove.\n– Moguće je dopunjavati komplet neophodnim sadržajem, ali se mora paziti da nije istekao rok starom sadržaju – kaže Damir Okanović iz Srpskog komiteta za bezbednost saobraćaja. – Mi smo ispitivali cene sadržaja i verujte nam kada se sve popuni kako treba, cena je gotovo ista kao kad se kupi novi komplet.\nUkidaju škole sa pet ili manje učenika u selima\nRadnički savladao Crvenu Zvezdu iz Novog Sada


Grad Bihać obustavlja sve usluge migrantima u kampu Vučjak\nMigranti u kampu Vučjak nadomak Bihaća ,10. oktobar 2019.\nZavršen je sastanak Operativne grupe za koordinaciju aktivnosti i nadzor nad migrantskom krizom Unsko sanskog kantona (USK), na kojem su učestvovali predstavnici vlade ovog kantona, policije, Međunarodne organizacije za migracije (IOM), te zdravstvenih institucija.\nU fokusu sastanka je, kako javlja dopisnica Radija Slobodna Evropa (RSE) zatvaranje prihvatnih centara Bira u Bihaću i Miral u Velikoj Kladuši, te zahtjev Vladi Federacije Bosne i Hercegovine (BIH) da se obustavi željeznička talgo linija Sarajevo-Bihać.\nTokom sastanka, koji je kasnio više od pola sata ponovljeni su raniji stavovi da se migraniti i izbjeglice moraju izmjestiti van urbanih područja USK.\nPremijer Unsko sanskog kantona Mustafa Ružnić kazao je kako su sve aktivnosti i mjere koje ovih dana provodi Ministarstvo unutrašnjih poslova (MUP) USK u saradnji sa kantonalnim inspekcijskim službama u cilju su zaštite javnog reda i mira, te očuvanja dostojanstva građana ali i, kako je rekao samih miganata.\nKomentarisao je i veliki interes novinara za današnju sjednicu, rekavši kako oni nisu adresa za odgovore već da su to državno Ministarstvo sigurnosti i Ured za strance, koji, iako uredno pozvani nisu došli na današnji sastanak.\nRužnić je podsjetio da niti jedan od zaključaka iz Brisela nije proveden i da je USK i dalje sam u rješavanju migrantske krize.\nIz Operativne grupe za koordiniranje aktivnosti i nadzora nad migrantskom krizom još ranije su upozorili kako nije ispoštovan niti jedan zaključak sa briselskog sastanka o migrantskoj krizi u BiH, a posebno oni koji se odnose na rasterećenje ovog dijela BiH. Također, nije uspostavljena državna koordinacija svih učesnika u procesu upravljanja migracijama, te da nisu određene lokacije migrantskih centara, ali i da su promašeni svi rokovi.\nCrveni križ (CK) USK saopštio je da će pokriti troškove vode i odnošenja smeća za kamp Vučjak do Nove godine, a do 15. novembra vrijede ugovori za prihvatne centre Bira i Miral.\nU Operativnoj grupi kažu da neće dozvoliti da se ugovori produže i da će tražiti zatvaranje i izmještanje ovih prihvatnih centara kao i izmještanje migrata iz kampa Vučjak.\nPredsjednik Kantonalnog odbora Crvenog križa Husein Kličić pozvao je da se riješi pitanje kampa Vučjak, jer kako je naveo, u suprotnom slijedi humanitarna katastrofa.\nDodao je kako je Crveni križ prešao na plan B - koji znači podjelu lanč paketa, te da će nastaviti ljudima obezbjeđivati makar taj jedan obrok dnevno, ali da će i to dugoročno biti upitno zbog ograničenih kapaciteta.\nGradonačelnik Bihaća Šuhret Fazlić, koji također prisustvuje sastanku naveo je kako taj dio BIH ima dvije mogućnosti – jedna je kako je rekao da migrantska kriza postane državni problem i da se koordinirano rješava kako je i dogovoreno u Briselu. Druga je, prema njegovim riječima da grad Bihać više neće trošiti novac na kamp Vučjak i ako grad bude imao nadležnost da se zatvori kamp Bira.\n"Moramo se opredjeliti za jednu varijantu, a možemo sačekati do 1.novembra i sastanka sa državnim organima vlasti", kazao je on.\nPonovio je da nadležni državni organi konačno moraju sjesti i dogovoriti se kako će upravljati migrantskom krizom.\nPremijer USK Mustafa Ružnić je predložio da zaključci sa sastanka Operativne grupe budu: da se Bira i Miral moraju izmjestiti van urbanih područja, da se hitno izmjesti kamp Vučjak, da se od policijskih uprava traži da se ograniči kretanje migranata, da se od Vlade Federacije traži da suspenduje talgo liniju Sarajevo - Bihać, te da se ponovo ponudi lokacija Medeno polje ili Lipa Bihac za novi prihvatni centar za migrante.\nU kampu Vučjak trenutno je oko hiljadu izbjeglica i migranata. U Crvenom krstu kažu kako još neće povlačiti šatore i ostale resurse dok se ne donese konačna odluka o tome da li je ovo lokacija na kojoj izbjeglice i migranti mogu boraviti ili ne.\nGradonačelnik Bihaća Šuhret Fazlić 15. oktobra na konferenciji za novinare najavio je da će grad prestati da finansira vodu potrebnu za kamp Vučjak kao i odvoz otpada iz tog kampa, te da će, kako je rekao, pustiti da migrantska kriza eskalira, jer nemaju nikakve pomoći od državnog nivoa vlasti.\nVlasti BiH: Čeka se adekvatna lokacija za smještaj migranata\n"Od formiranja kampa Vučjak Javno preduzeće (JP) Vodovod, 24 sata obezbjeđivalo je vodu za potrebe izbjeglica i migranata. Samo za potrebe Vučjaka isporučili smo preko 300 cisterni vode. Imali smo troškove opremanja rezervoara, vršili smo odvoz otpadnih voda itd. Kako je grad odlučio da više neće finansirati ovaj dio, mi smo u obavezi obustaviti sve svoje usluge kampu, dok se ne pronađe neko ko će taj dio finansirati", rekao je za Radio Slobodna Evropa (RSE) Damir Felić, direktor JP "Vodovod" doo Bihać.\nKomesar Vijeća Evropa za ljudska prava Dunja Mijatović pozvala je vlasti u BIH da premjeste prepuni migrantski kamp koji se nalazi osam kilometara sjeverozapadno od Bihaća, jer, kako je navela u njemu nema sanitarnih uslova niti sigurnosti, kao ni tekuće vode niti električne energije.\nUjedinjeni narodi i Delegacija Evropske unije u BIH pozvali su sve nivoe vlasti da se hitno suoče sa izazovom koji za BiH predstavljaju migranti, te istakli da moraju biti pojačani napori i preuzeta odgovornost.\nOvo će dodatno otežati situaciju u privremenom kampu, koji je već ranije proglašen neuslovnim i čije zatvaranje traže i predstavnici Evropske komisije i Ujedinjenih naroda (UN), ali i rad volontera Crvenog krsta (CK) koji duže od četiri mjeseca jedini vode brigu o potrebama izbjeglica i migranata u kampu koji se nalazi nadomak Bihaća.\n"Od danas prelazimo na "Plan B" što znači da nećemo pripremati dva topla obroka za izbjeglice i migrante koji borave u kampu već da ćemo vršiti podjelu "lanč" paketa (dvije konzerve, kruh i voda). Kako bi rasteretili gradski CK sada će se smjenjivati volonteri gradskog i kantonalnog CK", kaže za RSE Husin Kličić, predsjednik CK USK.\nOn dodaje da volonteri više neće u kampu boraviti po deset sati već da će biti prisutni samo tokom podjele obroka.\n"Mi kao humanitarci ćemo obezbijediti jedan kvalitetan obrok, lanč paket da ne bi došlo do još težeg stanja. Nadležne institucije trebale bi voditi brigu o bezbjednosti, o zdravstvenoj zaštiti itd. Koordinacija od države do lokalne zajednice je zakazala. Apelujemo na humanitarne organizacije i građane da nam pomognu jer jedan ovakav obrok nas košta između dvije do dvije i po hiljade eura dnevno. CK BiH i CK USK nema dovoljno kapaciteta da to prati dugotrajno", naglašava Kličić.


Živi sloj kože za robote i proteze | PC Press\nŽivi sloj kože za robote i proteze\n22. juni 2022. 20. juni 2022. Tijana Barašević\nIstraživači sa Univerziteta u Tokiju razvili su metod za oblaganje robotskog prsta živim slojem „kože“.\nProtetika napreduje velikom brzinom\nŽiva prevlaka je dovoljno jaka i fleksibilna da omogući robotskom prstu da se uvija i savija, a može da odbije vodu i čak da se samoizleči ako je oštećen. Tehnika uključuje oblaganje robota “prajmerskim” slojem kolagena i ljudskih dermalnih fibroblasta, koji su dve glavne komponente vezivnog tkiva unutar kože.\nOvaj sloj se prirodno skuplja da bi se uskladio sa površinom robota. Drugi sloj humanih epidermalnih keratinocita, koji formiraju spoljašnji sloj kože, lako prijanja na sloj prajmera. Prevlaka ćelije daje robotu osećaj prave kože i mogla bi da otvori put medicinskim robotima i protetikama koje deluju kao prava stvar. Protetika napreduje velikom brzinom, sa naprednim robotskim mogućnostima, a budući razvoj mogao bi čak dovesti do biohibridnih sistema koji sadrže živo tkivo, što ih čini težim za razlikovanje od prirodnih tkiva kada se posmatraju ili dodiruju.\nDruge potencijalne primene takvih biohibridnih sistema uključuju humanoidne robote koji stupaju u interakciju sa pacijentima, kao što su roboti koji pružaju zdravstvenu negu ili pomoć, koji izgledaju i deluju prirodnije. Kao prvi korak ka takvim sistemima, ovi istraživači su razvili tehniku za nanošenje sloja živog tkiva na površinu robotskog prsta, kao zamenu za ljudsku kožu. Rani pokušaji su uključivali uzgoj listova „kože“ i zatim pokušaj da ih se nanese na površinu robota. „Sa tom metodom, morate imati ruke veštog majstora koji može da iseče i kroji listove kože“, rekao je Šodži Takeuči, istraživač uključen u studiju.\n„Da bismo efikasno pokrili površine ćelijama kože, uspostavili smo metod oblikovanja tkiva za direktno oblikovanje kožnog tkiva oko robota, što je rezultiralo besprekornom pokrivenošću kože na robotskom prstu”. Nova metoda koju su osmislili istraživači uključuje nanošenje nekoliko slojeva na prst. Prvi se sastoji od kolagena i ljudskih dermalnih fibroblasta. Inkubacijom prsta u suspenziji ovih komponenti vezivnog tkiva, sloj se prirodno formira i skuplja oko prsta, obezbeđujući glatku kontinuiranu površinu bez potrebe za prilagođavanjem listova tkiva. Drugi sloj ljudskih epidermalnih keratinocita lako se lepi za prvi sloj „prajmera“. Do sada su istraživači pokazali da sloj tkiva može da se samoizleči tako što će ga namerno oštetiti, a zatim naneti kolagen flaster preko oštećenog područja. Ćelije u sloju tkiva su ponovo izrasle i pomogle da se zaleči rana.\nTagovi: robot, robotska ruka, žive ćelije kože\n← Mali roboti za poslove u svemiru\nDiscord dodaje novu funkciju AutoMod sličnu Twitch-u kako bi zaštitila korisnike →


Dobra saradnja USS i DS - Svrljiške novine\nDobra saradnja USS i DS\nVodosnabdevanje Svrljiga biće poboljšano revitalizacijom dela primarne vodovodne mreže od izvorišta Rumenjak do kaptaže ispod sela Prekonoga na brdu zvanom Kitke.\nOvo su danas novinarima saopštili predsednik opštine Svrljig Milija Miletić, inače predsednik Ujedinjene seljačke stranke i predsednik Demokratske stranke u Svrljigu Dejan Miletić.\n‚‚Želim da istaknem kao dobar primer saradnje vlasti i opozicije zajedničko angažovanje na projektu revitalizacije dela vodovoda iz Rumenjaka do Prekonoge. Naime, predsednik DS Dejan Miletić i ja, zajedničkim nastupom kod Ministarstva poljoprivrede, uspeli samo da izdejstvujemo realizaciju ovog projekta. Opština je uvek spremna, bez obzira na stranačko opredeljenje, da sarađuje sa svim partijama iz vlasti ili opozicije koje su voljne da učestvuju u akcijama od opšteg interesa za građane, rekao je predsednik opštine svrljig Milija Miletić‚‚.\nDa je reč o zajedničkoj akciji potvrdio je i predsednik DS Dejan Miletić.\n‚‚Smatramo da stranačko opredeljenje i da li smo u vlasti ili opoziji ne treba da utiče na iniciranje ili realizaciju bilo koje akcije u interesu građana svrljiške opštine. Naše je opredeljenje da se uvek anagažujemo kada treba pomoći građanima. Konkretno, reč je o projektu vrednom deset miliona dinara. Nadležno ministarstvo će dati osam miliona a još sa dva miliona radove će finasirati opština iz budžeta, dodao je Dejan Miletić, predsednik DS u Svrljigu‚‚.\nPredsednik opštine Milija Miletić nagalasio je da je uvek spreman i kao lider USS i kao predsendik opštine na saradnju sa opozijom ako je to u interesu poboljšanja standarda i uslova života Svrljižana.\nPrevPrethodnaUvaženi davaoci krvi\nSledećaNek oživi selo mojeNext


Dodik: Putin uvijek sluša šta Srpska ima da kaže\nKljučna saradnja sa Rusijom\n"Greške su bile mnoge nametnute odluke visokih predstavnika i to mora da dođe na dnevni red, bez obzira što te iste zemlje žele da se to zaboravi. To je napravilo blokadu u BiH i smanjilo snagu Srpskoj. To mora da bude promijenjeno", rekao je Dodik.\n"Važno je da to interesovanje ne prestane, moramo učiniti sve da se ono održi. Vjerujem da će tako biti i u budućnosti", istakao je Dodik.\n"Odaje utisak čovjeka koji ima vremena na raspolaganju koliko treba. Sjećam se jednog našeg sastanka u Sankt Peterburgu za koji je bilo predviđeno da traje 35 minuta, što je ozbiljno vrijeme imajući u vidu Srpsku na geopolitičkom planu. Sastanak je trajao sat i deset minuta", podsjetio je Dodik.\n"Kod njega nikada to nisam doživio. Imao sam priliku da kažem ono što ja hoću i što mislim da je važno i uvijek sam to činio. Na drugim mjestima uvijek su nas pripremali šta bismo mi to trebali da kažemo, zbog čega se osjećate neugodno. Pogotovo ako je to izvan onoga što je vaš interes. Naravno, to nikada nisam prihvatao", istakao je Dodik.\nMilorad Dodik auto put Rusija\nPutin u Dodiku i Cvijanovićevoj vidi iskrene partnere


Ivan Medenica o Bitef-Prologu: Pozorište ponovo na trgu, Mirin skver nova agora - Sputnjik Srbija\nIvan Medenica o Bitef-Prologu: Pozorište ponovo na trgu, Mirin skver nova agora\n19:23 15.09.2020 Preuzmite kraći link\nPosle uspešnog izdanja Bitef-Prologa održanog od 12. do 14. septembra u Bitef teatru i na Skveru Mire Trailović, umetnički direktor festivala Ivan Medenica kaže da se postigao efekat Agore – pripadnosti jednom mestu i vremenu u kojem okupljena zajednica može da debatuje o ključnim vrednostima i problemima pozorišta.\nPredstavom „Biti Arijela F“ u koprodukciji Teatra Vidi iz Lozane i kompanije autora Simona Sena svečano je zatvoren Bitef-Prolog. Pod sloganom „Na ivici budućnosti“ trodnevno izdanje čuvenog festivala uspelo je da odgovori na izazove nastale usled pandemije virusa korona i pokaže šta ovaj festival čini manifestacijom ispred svog vremena.\n„S obzirom na tradicju koju Bitef ima, ne bi se ništa značajno desilo da smo ostali pri tome da se naredne godine desi dvostruko izdanje festivala. S druge strane, kao festival avangarde, ne bismo to sebi mogli da dozvolimo i zato smo dali sve od sebe da iznađemo rešenje da pozorište i u ovim vremenima bude moguće“, kaže za Sputnjik umetnički direktor Bitefa, Ivan Medenica.\nPredstava „Biti Arijela F“, koncept i režija Simon Sen\nPozorište na ulici\nU traganju za novim prostorima, umetničkim izrazima i poetikama, autori festivala trudili su se da ostanu na visini zadatka uprkos strogim higijensko-epidemiološkim merama i podare svojim posetiocima originalan pristup u izvođenju i razmišljanju o pozorištu. Otuda je publika mogla da prisustvuje predstavama u Bitef teatru kao i raznovrsnom pratećem programu na otvorenoj sceni na Skveru Mire Trailović, specijalno sagrađenoj za ovu priliku.\n„Kada se izvodila predstava ’Planina Olimp’ 2017. godine u Sava Centru smo napravili grad. Prošle godine smo napravili mini grad u Luci ’Beograd’, ove godine smo napravili Agoru zahvaljujući Miletu Buturoviću šefu tehnike Bitef teatra“, objašanjava Medenica i dodaje: „Uvek imate dodate vrednosti. Bitef nije samo festival u smislu smotre predstava, Bitef je metafora pozorišta kao gradske umetnosti koju moramo da održavamo kao takvu.“\nOtvorena scena Bitefa, Skver Mire Trailović\nDigitalno ili živo pozorište\nKako je Bitef-Prolog samo priprema za sledeću godinu, u dve predstave prikazane na festivalu ispituje se problem koje nam je pandemija nametnula, a to je živo glumačko prisustvo na sceni. U predstavi „Dolina jeze“ umesto glumca pojavljuje se humanoidni robot, dok druga predstava „Biti Arijela F“ tematizuje odnos prema digitalnom telu.\n„Taj koncept treba da nam kaže šta, u kojoj meri i da li uopšte nove tehnologije menjaju naše razumevanje pozorišne umetnosti“, naglašava umetnički direktor Bitefa. „Po mom mišljenju suština pozorišta je susret i razmena publike i izvođača. Kako kaže Piter Bruk - pozorište počinje kada se sretnu dve osobe. S novim tehnologijama mi možemo da proširujemo esenciju pozorišta, sagledamo nove aspekte, ali ne i da je menjamo.“\nOdnos živog i digitalnog pozorišta bio je i tema razgovora sa jednom od vodećih teatrološkinja, Erikom Fišer Lihte kojim je zaokružen tribinski program festivala.\n„Ona je potvrdila osnovne estetičke stavove o pozorištu i rekla da digitalno pozoriše ne postoji. Ono što postoji jesu eksperimentalne forme u kojima se na kreativne načine fizička realnost povezuje i meša sa virtuelnom realnošću“, objašnjava Medenica. „Ono što nije prihvatljivo jeste da se svaki snimak pozorišne predstave može nazvati digitalnim pozorištem. To je samo jedan format koji nam može dati informaciju o određenoj predstavi ili biti njegovo svedočanstvo.“\nDigitalni razgovor o analognoj umetnosti\nNa uvreženi stav da su društvene restrikcije i izazovi tokom istorije stvorile mnoge originalne poetike i izraze u umetnosti, naš sagovornik kaže:\n„Moj stav je da su te restrikcije bile ideološke prirode. Ovo je medicinska cenzura koja određuje način na koji će scenska radnja izgledati. Ne znam da li će ovaj period iznedriti veliku umetničku formu, ali bih bio zadovoljan da pozorišni umetnici pronalaze načine da se pozorište i dalje dešava, ali i da se vratimo životu pre korone i uživamo u necenzurisanom obliku scenske igre.“


Drugi partnerski sastanak projekta ”Preko hercegovačkih staza do Elafita” – Dura\nDrugi partnerski sastanak Upravnog odbora „Održivi razvoj turizma – Preko hercegovačkih staza do dubrovačkih Elafita“ održan je u Ravnom, 29.rujna 2015., na kojem je sudjelovala projektna koordinatorica iz DURA-e Nataša Mirić .\nNakon uvodne riječi, predstavio se detaljno revidirani i odobreni Akcijski plan, te sve aktivnosti sa navođenjem vremenskog okvira i detaljnog načina implementacije. Partneri su izmjenili iskustva sa aktivnostima provođenima na oba projektna teritorija, i zaključili da provedba teče kao što je bilo planirano te u najboljem redu.\nPred sami kraj sastanka razgovaralo se o budućim aktivnostima, a predstavnici Koordinatora 1 i Koordinatora 2 su naveli koje buduće aktivnosti su u planu do novog sastanka Upravnog odbora Projekta.\nSvi su još jednom istaknuli kako je promocija od velike važnosti kako za Projekt, tako i lokalne zajednice na cijelom projektnom području, te da će nastojati realizirati predviđene promotivne aktivnosti na najbolji način.\n„Kroz smart projekte do ušteda i bolje kvalitete života za građane“


U LUKSEMBURGU PETICIJA ZA UKIDANJE POREZA NA BONUSE I 13. PLATU\nPeticija za ukidanje oporezivanja bonusa i 13. plate u Luksemburgu dobila je potrebnu podršku da o njoj raspravljaju poslanici parlamenta.\n18.08.2021 · EURACTIV.rs\n17.08.2021 · EURACTIV.rs\nGrupa slovenačkih ekoloških nevladinih organizacija pozvala je ministra za infrastrukturu Jerneja Vrtoveca kao predstavnika slovenačkog predsedavanja EU da na neformalnom sastanku ministara energetike u septembru predloži diskusiju o izlasku EU iz Ugovora o energetskoj povelji (ECT).\n17.08.2021 · STA/EURACTIV.rs\n12.08.2021 · EURACTIV.rs\nKrovna organizacija mladih Srbije (KOMS) predstavlja "Alternativni izveštaj o položaju i potrebama mladih u Republici Srbiji u 2021. godini", u četvrtak, 12. avgusta, u 12.00 u Medija centru (Terazije 3, Beograd).\n11.08.2021 · EURACTIV.rs\nOBNOVIMO EVROPU TRAŽU EVROPSKOG TUŽIOCA ZA EKOLOŠKI KRIMINAL\nPoslanička grupa Obnovimo Evropu u Evropskom parlamentu pozvala je Evropsku komisiju da proširi mandat Kancelarije evropskog javnog tužioca (EPPO) da pokriva i kriminal protiv životne sredine.\n10.08.2021 · EURACTIV.rs\nPOŽARI RUŠE REKORDE PO ZAHVAĆENIM POVRŠINAMA I EMISIJI UGLJENIKA\nJul 2021. godine bio je po strahovitim šumskim požarima koji bukte širom sveta najgori od kada se vrši redovni satelitski nadzor, ali negativni rekord zabeležen je i po količini ugljen-dioksida koji je u tim požarima ispušten u atmosferu.


DIPLOMATSKI SKANDAL: Crna Gora traži pretres ambasade Srbije zbog babe četnika! - Istinito.com - Ne budi ovca!\nPočetna > Aktuelno > DIPLOMATSKI SKANDAL: Crna Gora traži pretres ambasade Srbije zbog babe četnika!\n30. Novembra 2018. 30. Novembra 2018. Istinito17651 komentar na DIPLOMATSKI SKANDAL: Crna Gora traži pretres ambasade Srbije zbog babe četnika!\nMinistarstvo spoljnih poslova Crne Gore uručilo je ambasadoru Srbije Zoranu Bingulcu diplomatsku notu sa zahtjevom da Ambasada Srbije omogući pristup i ulazak nadležnih organa Crne Gore u prostorije Ambasade, saopšteno je iz crnogorskog MIP-a.\nBranka Milić, koju su pojedini mediji prozvali “baba četnik”, jedna je od optuženih u slučaju pokušaja terorističkog napada na dan parlamentarnih izbora 16. oktobra 2015. godine. Ona je prije nekoliko dana napustila suđenje i sklonila se u Ambasadu Srbije u Podgorici.\n– Pristup i ulazak nadležnih organa Crne Gore u prostorije Ambasade Srbije u Podgorici zatražen je u skladu sa nacionalnom potjernicom raspisanom za optuženom Brankom Milić, po naredbi Višeg suda u Podgorici, navedeno je u saopštenju.\nTagged ambasada srbije baba četnik istinito podgorica pretres\nPojačano kontrolisanje zimske opreme\nPolicija legitimisala Trebinjku zbog nošenja majice “Pravda za Davida”\n1 thought on “DIPLOMATSKI SKANDAL: Crna Gora traži pretres ambasade Srbije zbog babe četnika!”\nMitar Gačić kaže:\n30. Novembra 2018. u 17:06\nNe mogu da vjerujem da u Crnoj Gorimog više nema čojstva.Kakva je to politika da narod nesmije ništa spomeniti što je srpsko.Još 80.desetih godina pričalo se da će Albanci Crnogorcima doći glave.Pa jeli moguće da Srbi i Crnogorci ne mogu u jednu crkvu.Jeli moguće da terete ovu bakicu bilo zašto.


Prezentаcija rezultаtа projektа „Beogrаdske bаšte, zаjednice zа održivi rаzvoj grаdа“ – Ama – Centar za negu čoveka i prirode\nHome » vesti » Prezentаcija rezultаtа projektа „Beogrаdske bаšte, zаjednice zа održivi rаzvoj grаdа“\nPrezentаcija rezultаtа projektа „Beogrаdske bаšte, zаjednice zа održivi rаzvoj grаdа“\nPrezentacija rezultata projekta „Beogradske bašte, zajednice zа održivi razvoj grada“ zakazana je za ponedeljak, 07.maj na Šumarskom fakultetu u Beogradu.\nU pitanju je projekat u okviru vežbi na programu osnovnih studija Odseka za Pejzažnu arhitekturu i hortikulturu, na predmetu “Učešće javnosti u oblasti pejzažne arhitekture”, koji se održava na Šumarskom fakultetu, Univerziteta u Beogradu. Ovaj fakultet je prepoznao značaj i aktuelnost “urbanih bašti” i zbog toga su osmislili i pokrenuli projekat „Beogradske bašte zajednice za održivi razvoj grada“.\nKao uvod u projekat, studentima je predstavljena studija slučaja Baštališta, prve i jedine urbane bašte u Beogradu.,\nBašte zajednice su zelene površine u gradu na kojima se uzgajaju voće i povrće, ukrasne i začinske biljke na parcelama koje obrađuju i njima zajednički upravljaju zajednice baštovana. Urbane bašte pružaju širok dijapazon ekoloških, ekonomskih i društvenih koristi gradu, korisnicima i zajednici. Najčešći motivi za angažovanje u urbanim baštama su zdrava i sveža hrana, rekreacija i druženje, vraćanje prirodi i životu u skladu sa prirodom, osećaj ostvarenosti i satisfakcije u radu sa biljkama i zemljom. Važna je uloga urbanih bašta u edukaciji mlađih generacija i razvoju svesti o održivom korišćenju životne sredine kod dece predškolskog i školskog uzrasta.\nU poslednjih nekoliko godina je pokrenuto više građanskih inicijativa za osnivanje bašti zajednica na teritoriji nekoliko opština grada Beograda. U gradovima zemalja u regionu poput Zagreba, Pule, Ljubljane, Maribora i drugih gradova, zajedničkim naporom i saradnjom građana, opština i grada pokrenuti su projekti urbanih bašta, koji već nekoliko godina uspešno funkcionišu i donose brojne vrednosti gradu, baštovanima i njihovim lokalnim zajednicama.\nProjekat ima za cilj podizanje svesti svih učesnika o važnosti teme, pokretanje diskusije i uključivanje svih aktera zainteresovanih za razvoj bašta zajednice. U pitanju je semestralni studentski projekat u okviru kojeg studenti četvrte godine osnovnih studijа imaju zadatak da istraže mogućnosti razvoja urbanih bašta na teritoriji 3 gradske opštine: Rakovica, Palilula i Novi Beograd). U okviru projekta, studenti su istražili stavove građana ovih opština u vezi sa mogućnošću razvojа urbanih bašta u njihovim zajednicama. Kroz rad na ovom projektu, studenti su imali priliku da primene stečena znanja o participativnom planiranju i saradnji i komuniciranju nauke onima koji se naukom ne bave.\nRezultati projekta „Beogradske bašte, zajednice zа održivi razvoj grada“ biće prezentovani u ponedeljak, 07.maja na Šumarskom fakultetu u Beogradu sa početkom u 13 časova.\n← Potpisan sporazum o saradnji sa RAS\nBeograđani žele baštenske zajednice →


Jak zemljotres u Grčkoj, ima zatrpanih ljudi | Novine Toronto\nJak zemljotres magnitude 6,3 u utorak je pogodio centralni deo Grčke, izazvao materijalnu štetu u nizu sela gde ima i ljudi pod ruševinama, dok su u Larisi i drugim gradovima ljudi paničnog pobegli na ulice.\nEpicentar je bio 22 kilometra zapadno-severozapadno od Larise i 2,5 kilometara od Tirnavosa, gde je škola pretrpela ozbiljna oštećenja, ali su nastavnici na vreme uspeli da izvedu đake napolje.\nNajteže su pogođena mesta Damasi, Mesohori i Tirnavos, prenosi Frans pres.\nAmbasador Srbije Dušan Spasojević izjavio je da nema podataka o eventualno povređenim građanima Srbije,\nZemljotresi magnitude između 6,0 i 6,9 dovode do oštećenja i čvrsto izgrađenih objekata u naseljenim mestima. Zgrade otporne na zemljotres opstaju sa blagim do umerenim oštećenjima, dok loše projektovane imaju i ozbiljnih oštećenja.


Od ukupno 7.362 putnika, koliko su od početka godine doletela na niški Aerodrom “Konstantin Veliki” ili sa njega otputovala, njih 2.145 bilo je u aprilu, pokazuje statistika tog preduzeća. Za oko 92 odsto bilo je manje putnika u prva 4 meseca ove… »\nNIŠ – Niskotarifna avio kompanija „Rajaner” od 4. jula planira da uvede dvonedeljne letove sredom i nedeljom od Niša do Krfa, objavio je portal Eks Ju aviejšn. Ako „Rajaner” realizuje ove planove, Krf će postati prvo odredište u Grčkoj na… »\nEpidemija korona virusa smanjia je broj putnika na niškom aerodromu za 92,24 odsto, pokazuje zvanična statistika te vazdušne luke. Od početka godine najviše putnika na niškom aerodromu bilo je u januaru – 2.662, u februaru ih je bilo 1.670, u… »\nZa porodicu Stambolić vera pravoslavna i čuvanje zaveta predaka je sastavni deo svakodnevice. Zato je u domu Save i Isidore Ane, u kome odrastaju maleni Konstantin i Đorđe danas, na dan Vaskrsenja Hristovog, posebno svečano, uzvišeno i veselo… »\nRuski senator: Dugo će još trajati američka politika pritisaka na Rusiju\nU američkoj vlasti postoje ljudi koji veruju da je vršenje pritiska na Moskvu efikasno i perspektivno, ali greše. Takva situacija će se nastaviti još dosta dugo, procenjuje ruski senator i potpredsednik Saveta federacije Konstantin Kosačov. Prema… »


Albanski politicki propusti | Institute for War and Peace Reporting\nAlbanski politicki propusti\nAlbanski politicki propusti dosli su do izrazaja uoci lokalnih izbora.\nGotovo deceniju od dolaska visepartijske demokratije, ozbiljni problemi jos muce albansku politiku.\nOslanjanje partija na politicki jake licnosti, neodgovarajuce zakonodavstvo i politizovanje izbornog procesa ocigledno usporavaju demokratski proces u ovoj zemlji.\nIzvestaj Medjunarodne krizne grupe, ICG, u avgustu navodi nekoliko problema koji bi mogli navesti opoziciju da odbaci rezultate lokalnih izbora zakazanih za 1.oktobar.\nOsnovna podrucja koja izazivaju zabrinutost su sastav Centralne izborne komisije,CIK, i nedavne podele opstine Tirana od strane vlade na cijem se celu nalaze Socijalisti.\nOpozicione partije optuzile su predsednika Rexhapa Meidanija da CIK pretvara u politicko telo ciji je zadatak da pomogne Socijalistickoj partiji da pokrade izbore.\nLider opozicione Demokratske partije, Sali Berisha, nedavno je optuzio vladu da je odstranila oko 400.000 njegovih pristalica sa izbornih lista. Premijer Ilir Meta odbacio je ove optuzbe.\nDemokratska partija tvrdi da bi reorganizacija CIK-a , sa jednim predstavnikom iz sedam najuspesnijih partija iz opstih izbora 1997.godine, doprinela legitimnosti ovog tela.\nParlament u kome Socijalisti imaju vecinu poslanika, nedavno je usvojio zakon kojim se Tirana deli na jedanaest opstina, sto takodje predstavlja sporno pitanje.\nBashkim Fino nekadasnji socijalisticki premijer i sadasnji ministar lokalnih vlasti rekao je da ce podela Tirane omoguciti vecu autonomiju lokalnim vlastima kao i da ce poboljsati sveukupno vodjenje grada.\nOpozicija tvrdi da ove promene imaju za cilj da minimalizuju teske poraze Socijalista u Tirani. Optuzili su Socijaliste da prekrajaju izborne jedinice da bi poboljsali izglede ove partije na lokalnim izborima i insistirali da je po albanskom ustavu potrebno da se raspise lokalni referendum za takve promene.\nOvom kontroverznom planu protivi se Vece Evrope koje tvrdi da nema dovoljno vremena da se ostvare promene pre pocetka oktobarskih izbora.\nVladajuca koalicija Socijalista koju predvodi nekadasnji premijer Fatos Nano i Demokratska stranka na celu sa Sali Berishom bice glavni favoriti u ovim izborima.\nIzvestaj ICG grupe ukazuje da se od albanskih biraca sirokog politickog spektra zahteva da izaberu lokalne predstavnike koji odgovaraju dvojici lidera, povezanih sa politickom nesigurnoscu i metezom iz ne tako daleke proslosti.\n"Politicka scena u Albaniji jos uvek je obelezena politkom moci i licnostima, a ne politickim programima", saopstava izvestaj ICG. "Unutar glavnih partija, postoje klanovi cije clanstvo ima za osnovni cilj da ostvari licne interese i interese svoje porodice".\nSve dok politicke klase ne prihvate demokratske principe po modelu Zapada, postoji opasnost da efektnost medjunarodnog prava i stvaranja institucija nece doneti zeljene plodove.\nVeoma je vazno za demokratiju Albanije i njenu medjunarodnu reputaciju da se u ovogodisnjim izborima ne ponove greske iz nedavne proslosti.\nVece Evrope je reklo da su posteni izbori prihvatljivi za sve politicke partije, "uslov koji Albanija mora obezbediti" posle svih obecanja koja su data uoci primanja ove zemlje u clanstvo Veca u julu 1995.godine.\nICG je izjavila da ce izbori "biti mera nivoa politicke zrelosti" u Albaniji. Uspesno obavljeni izbori, kaze se u ovom izvestaju, povecace regionalnu stabilnosti i poboljsati izglede ove zemlje za integraciju u Evropu.\nSokol Rama je urednik Illiyria, americko-albanskih novina.


startup firma « Pavle Bašić 帕夫莱·巴希奇\nTag Archives: startup firma\nNije sve u veličini: zašto diplomci biraju mala preduzeća i biznise\nČesto se brže napreduje u manjoj kompaniji, a vaša uloga u mikrosredini može biti probojnija – evo zašto je dobar izbor kloniti se velikih korporacija.\nDiplomci koji napuštaju univerzitet preplavljeni su informacijama o korporativnim šemama za diplomce do tačke da mnogi veruju kako je to jedini put otvoren za njih. U stvarnosti, ovi strukturirani programi čine samo mali procenat mogućnosti da diplomci dobiju priliku za prvo zapošljavanje u velikim poslovnim sistemima – a ovo svakako nije jedini put ka uspehu.\nStartup firme kao i mala i srednja preduzeća mogu diplomcima da ponude izuzetnu platformu sa koje bi mogli započeti svoju karijeru. Od brzog napretka u karijeri do kulture zapošljavanja u velikim korporacijama, šest je razloga zbog čega diplomci treba da razmotre početak svog radnog veka u malom biznisu.\n1. Odgovornost od samog starta\nU svakom malom preduzeću je obično situacija da su svi neprekidno u pripravnosti: Svi su “na palubi”, što znači da ćete za veoma kratko vreme zadobiti široki spektar odgovornosti. Uostalom, kad u “firmici” postoji samo nekoliko članova tima, onda nema prostora da beskrajne dane provodite u potajnom merkanju svojih kolega ili za papirološke zadatke koji ne zahtevaju pomeranje sa stolice. Ova strma krivulja učenja znači da ćete biti neprekidno suočeni sa izazovom permanentnog učenja i razvijanja svojih veština.\nU zavisnosti od veličine preduzeća, možda biste čak shvatili i kako u maloj firmi nemate direktnu menadžersku liniju. I dok bi ovo moglo zvučati zastrašujuće, to vam, s druge strane, omogućava da steknete vlasništvo nad svojim radom i budete angažovani u daleko većim projektima nego kad biste kao diplomac bili uključeni u posao putem tradicionalne “korporativne šeme”.\nPosedovanje ovog nivoa praktičnog iskustva će vam takođe dobro doći onda kada nastupi trenutak da iskoristite neku narednu poslovnu priliku. Budžeti u malim preduzećima imaju tendenciju da budu oskudniji, tako da vaš nivo eksterne obuke verovatno neće odgovarati ničemu što će vam biti ponuđeno u tradicionalnoj diplomskoj šemi zapošljavanja. Pa opet, zaista ne postoji ništa slično kao što je iskustvo stečeno učenjem na poslu – naročito učenjem u početničkoj, startup firmi s nekoliko ljudi.\n2. Startup firma – prilika da se istaknete\nNeki od najpoznatijih poslodavaca zaposle i do 1.000 diplomaca svake godine. Sa toliko moćnih opcija za nadmetanje s rivalima, izdvajati se po kvalitetu kao izuzetno talentovani zaposleni može biti gotovo nemoguća misija. S druge strane, startup i mala preduzeća imaju veće šanse da preuzmu samo jednu ili dve osobe u jednom trenutku, što znači da ćete zaista imati priliku da dokažete svoju vrednost i impresionirate poslodavca.\n3. Manje hijerarhije\nTimovi, a naročito u startup firmama, često su toliko mali da ćete naći sebe kako radite direktno sa vlasnicima malih preduzeća i osnivačima biznisa. Ovim se otvara neverovatna prilika da naučite više o kompaniji kao celini i budete okruženi inspirativnim ljudima.\nOvaj nedostatak hijerarhije takođe znači da će i vaši kreativni sokovi moći da poteku. Dobili ste neverovatnu ideju? Možete je pokazati direktno vlasniku startapa, a ako im se svidi dobićete priliku da je sprovedete u delo. U velikim kompanijama, glas tek svršenih diplomaca se po pravilu daleko teže i tiše čuje.\n4. Kreativnost i inovacija\nStartup firme zaista utiru put nekim trenutno najboljim igračima u svetskom biznisu – posebno u oblasti visokih tehnologija. Odustajanjem od trenda zapošljavanja u velikim poslovnim sistemima i pridruživanjem nekoj maloj ali perspektivnoj firmi koja uspešno gradi dobar identitet, vi ćete prednjačiti u ovim promenama.\nTo, naravno, ne znači da ćete morati da žrtvujete snagu velikog brenda u vašoj radnoj biografiji, ako ili kada dođe vreme da se krene dalje. Međutim, impresivna lista veština i radnih iskustava koje ste se pokupili u svojoj dosadašnjoj karijeri treba da vam pomognu da to prevaziđete. A opet, ko zna: možda će – baš u trenutku kada budete spremni da krenete dalje – vaša mala startap kompanija postati svima prepoznatljivo ime i čuveni brend.\n5. Kompanijska kultura\nOd piva na točenje do pasa u kancelariji i stolova za ping-pong – mala preduzeća imaju i te kako razloga da budu ponosna na svoju jedinstvenu poslovnu kulturu. Svakako da ovakve stvari čine da prelaz sa univerziteta u radni proces bude mnogo lakši a da ćete vi imati i te kako razloga zbog kojih ćete svakog jutra poletno jurišati u nove radne pobede.\nAli, ima tu još nečeg osim “kul” i prepoznatljivog radnog prostora, koji su po pravilu odlika malih poslovnih sistema – mala preduzeća veoma ozbiljno pristupaju regrutovanju novih kadrova i tome da li će se i kako oni uklopiti među ostale zaposlene, tako da ćete zagarantovano biti okruženi timom sastavljenim od istomišljenika. Ovo bi trebalo da saradnju i novo radno okruženje učine još srdačnijim i drugarskijim, jer u malim, startup firmama po običaju bivaju okupljeni ljudi sličnog razmišljanja, koji zajedno rade naporno i ujedno uspevaju da rad učine i – zabavnim.\n6. Brzo napredovanje u karijeri\nNeizbežna je i tendencija da početna plata diplomaca u malim preduzećima bude niža nego u slučaju da kao diplomac započinjete svoju karijeru među velikim, korporativnim partnerima. Međutim, ono što mnogi ljudi ne znaju je da je napredak u karijeri često daleko brži među “malima”. Umesto da budu obavezane na tradicionalne dvogodišnje diplomske šeme, koje diktiraju vaš napredak i plate, male firme su često meritornije, i omogućavaju vam da napredujete po stopi i brzini koju zaslužujete.\nSara Luis, Gardijan\n(Sarah Lewis je marketinška menadžerka u Instant Impact agenciji za regrutovanje diplomaca i stažista u startap preduzeća)\nLeave a comment Posted in Angel Financing, Biznis & Finansije, Media, Start-up Space, Sveže iz Mreže Tagged brend, budžet, diplomac, diplomci, firmica, hijerarhija, kancelarija, karijera, kompanija, korporacija, krivulja učenja, kvalitet, mala preduzeća, male i srednje firme, pas, ping-pong, pivo, poslodavac, radni proces, startap, startap kompanija, startup, startup firma, startup firme, startup preduzeća, talentovani, vlasnici malih preduzeća, zaposleni, zapošljavanje


Srbija nema veliki priliv migranata kao što je to bio slučaj do pre dve ili tri godine a pripadnici MUP-a i vojske su blokirali granice tako da se pojavljuju samo pojedinačni slučajevi nelegalnog ulaska migranata, izjavio je danas predstavnik Uprave granične policije Milenko Vukadinović.\nVukadinović je na konferenciji za novinare u Policijskoj upravi u Vranju rekao da nema većeg broja dolazaka migranata iz Makedonije, kako je bilo u prethodnom periodu, jer su se migranti preusmerili na dve nove migrantske rute, preko Bugarske i Rumunije, kao i preko Grčke i Albanije.\nOn je naveo da je u zajedničkoj akciji "Sava" u kojoj je učestvovalo osam zemalja i Evropol, a čiji je osnovni cilj bio otkrivanje ilegalnih migranata, na području policijskih uprava Vranja, Leskovca i Niša, od 20. do 27. marta otkriveno ukupno tri ilegalna migranta iz Sirije, 427 grama heroina kao i 5.378 švercovanih paklica cigareta.\nIlegalni migranti iz Sirije otkriveni su kod naplatne rampe Nais kod Niša, dokle su došli iz pravca Bugarske.\nŠef Europola Robert Čerpinko je rekao da je cilj saradnje sa policijama balkanskih zemalja i borba protiv organizovanog kriminala i terorizma, kao i da je ovo treći put da Europol učestvuje u zajedničkoj akciji koju organizuje Program granične bezbednosti DCAF.\n"Policija dobro radi svoj posao što može da se zaključi na osnovu toga što krijumčari svaki dan izmišljaju nove načine za krijumčarenje migranata, što sigurno ne bi bilo tako da ih policija ne ometa", kazao je Čerpinko.\nU zajedničkoj policijskoj akciji "Sava", koja je održana od graničnog prelaza Preševo do naplatne rampe Nais kod Niša, osim policija zemalja bivše Jugoslavije i Europola učestvovali su i pripadnici policija Austrije, Albanije i Moldavije.


Festival "7 veličanstvenih" izbačen iz Sava centra - MediaSfera\nFestival „7 veličanstvenih“ izbačen iz Sava centra\nOsnivači i direktori jednog od najboljih domaċih filmskih festivala obratili su se javnosti otvorenim pismom u kojem stoji da je egzistencija manifestacije na kojoj se prikazuju najbolji svetski dokumentarni filmovi ugrožena, te da se njeno održavanje odlaže na neodređeno vreme. Pismo prenosimo u celosti:\n„Posle trinaest veličanstvenih godina konstantnog kvalitativnog rasta i uspona, nakon svih izuzetnih doprinosa beogradskoj, srpskoj i evropskoj kulturnoj sceni, festival je, ne našom voljom ili postupcima, izložen nepremostivim teškoćama. Dovedeni smo u situaciju da moramo da pronađemo način da se njegovo postojanje nastavi u drugo vreme i na nekom drugom mestu, verujemo na proleće ove godine.\nOd samog početka, od prvog održavanja festivala 2005. godine, sklopili smo dogovor sa Sava centrom o zajedničkoj organizaciji. Svih ovih godina ta saradnja je funkcionisala s poverenjem i entuzijazmom. Zahvalni smo svima u Sava centru koji su na različite načine svake godine nastojali i zajedno sa nama ulagali napore da se festival održava u sve boljim uslovima i na što bolji način. Povodom proslave 40 godina Sava centra, 2017. godine dobili smo Povelju „za izuzetnu saradnju i poseban lični doprinos afirmaciji Sava centra“.\nMeđutim, pre potpisivanja novog ugovora za 2018. godinu, na naše iznenađenje, saopšteno nam je iz uprave Sava centra da se prekida svaka dalja mogućnost ovakve saradnje. Iznoseći argument da, zbog situacije u kojoj se nalazi, Sava centar počinje da funkcioniše isključivo na komercijalnoj osnovi, što podrazumeva ukidanje suorganizacije festivala.\nSvetlna i Zoran Popović\nTime je festival preko noći dobio status bilo kog komercijalnog klijenta i ponudu korišćenja kapaciteta Sava centra uz plaćanje visokih cena zakupa. Generalni direktor Sava centra je odbio bilo kakvu komunikaciju ili dijalog i uzvratio nam je apsolutnim ćutanjem i ignorisanjem.\nBez mogućnosti, a i bez želje da ovakve uslove prihvatimo, jer smatramo da potpuna komercijalizacija kulture znači njeno izvesno uništenje, javno iskazujemo protest protiv ovakvog tretmana festivala, ne pristajući da novac i profit budu iznad mnogo važnijih ljudskih vrednosti i potreba.\nOhrabreni vašom vernošću i entuzijazmom, ne odustajemo od našeg zajedničkog festivala i podjednako, kao svih ovih godina, spremni smo da se borimo za vrhunsku lepotu, filmsku magiju i vrednosti jedinstvene antologije modernog dokumentarizma – „Sedam veličanstvenih“.\nZoran i Svetlana Popović\nTagovidokumentarni festival film popovic Sava centar Sedam veličanstvenih Svetlana Zoran\nNIN-ova nagrada je Dejanu Atanackoviću za roman „Luzitanija“


Finski bend "Him" sa novim albumom - Klix.ba\nMuzika Finski bend "Him" sa novim albumom\nFinski bend "Him" sa novim albumom\n28.9.2006. u 13:27\nPopularni finski bend "Him" otkazali su turneju po sjevernoj Americi da bi počeli sa snimanjem novoga albuma. Turneja je trebala početi 18.oktobra u Massachusettsu, a završiti 3. oktobra u Kaliforniji.\nPjevač Vili Vallo i ekipa su uvidjeli da ih stalne turneje usporavaju u kreativnom procesu rada na novom albumu te su odlučili da više vremena posvete snimanju novih pjesama.\nSa posljednjim sudijskim ostvarenjem "Dark Light" oglasili su se 2005. godine sa kojim su postigli zapažen uspjeh i u Americi. Single "Wings of a Butterfly" dogurao je do 19 mjesta na "Billboard Modern Rock" top listi.


RUSKA DUMA: Zašto Zapad Šiptarima na Kosovu daje pravo na slobodu izbora, a Rusima na Krimu ne da?\nRUSKA DUMA: Zašto Zapad Šiptarima na Kosovu daje pravo na slobodu izbora, a Rusima na Krimu ne da?\nPredsednik Odbora ruske Dume za međunarodne odnose pitao Zapad zbog čega je priznao pravo građana Kosova na samoopredeljenje, a isto to ne da stanovnicima Krima.\nSituacija u Ukrajini je, prema rečima Alekseja Puškova, krajnje neobična pošto deo stanovništva odbija da prizna sadašnju vladu i traži zaštitu od ultranacionalnističkih trendova, preneo je Glas Rusije.\nPuškov je, u intervjuu agenciji Interfaks, rekao da Zapad ne sme da ignoriše činjenicu da Kijev ima malo ili nimalo kontrole nad Ukrajinom i da ulicama ukrajinske prestonice patroliraju ultradesničarske pronacističke snage, koje nose kukaste krstove, prete neukrajinskom stanovništvo i pozivaju čečenske teroriste da im se priključe u borbi protiv Rusije.\nOn je dodao i da bi zapadni lideri trebalo da priznaju da narod u nekoliko ukrajinskih gradova odbija da prizna legalnost sadašnje vlade u Kijevu, da su ruske zastave podignute u Donjecku, Harkovu, Mariupolju Meritopolju, Simferopolju i Odesi i da su u tim gradovima održani masovni protesti protiv vlasti u Kijevu.\n„Ako su zapadne zemlje prihvatile ‘evromajdanske’ proteste u Kijevu kao izraz narodne volje, kako mogu da poriču isto to pravo stanovnicima velikih gradova na istoku i jugu Ukrajine“, rekao je on.\nPuškov je naveo da sporazum koji su 21. februara potpisali ukrajinski predsednik Viktor Janukovič, koji je u međuvremenu opozvan, i predstavnici opozicije, u prisustvu šefova diplomatija Francuske, Nemačke i Poljske, nije sproveden. „Zapad bi trebalo da razmisli kakvu Ukrajinu podržava. Da li vladu u Kijevu, koja je nesposobna da kontroliše situaciju u Ukrajini bez primene sile?“, postavio je pitanje Puškov.\n„Zapad takođe treba da odgovori na pitanje zašto priznaje pravo naroda Kosova, na primer, na samoopredeljenje, a odriče narodu Krima pravo na izražavanje sopstvene slobodne volje.“\nPuškov smatra da Zapad, prilikom donošenja odluke o politici prema Ukrajini, može da zauzme histerično agresivni stav, zatvara oči pred pravim problemima i deluje u okviru antiruskih osećanja po kojima su poznate političke klase u SAD i nekim evropskim državama; ili da se opredeli za izbalansiran i pragmatičan scenario.\nZapadne zemlje bi, kako je ocenio ruski poslanik, trebalo i da razmisle o tome ko će finansirati polurazorenu Ukrajinu pošto zasad nema naznaka da je Zapad spreman za veće investicije u tu zemlju, koja u poslednje vreme opstaje zahvaljujući isporukama ruskog gasa po sniženoj ceni. Puškov je, takođe, poručio da su pokušaji Zapada da izoluje Rusiju osudjeni na propast jer je Rusiju, kako je rekao, nemoguće izolovati.\nOn je podsetio da NATO ima 28 članica, ali da u svetu ima mnogo više zemalja. „A, nismo čuli nikakve izjave većine zemalja, medju kojima onih najvećih, poput Kine, Indije i drugih, o odlukama koje je Rusija donela“ proteklog vikenda, primetio je Puškov. On je, takođe, napomenuo da izolacija nije bila delotvorna ni u slučaju odvajanja Abhazije i Južne Osetije od Gruzije.\nzato sto je zapad sav od pedofilije i katolizma to su sile zla i ruzne nakane sa njima treba samo ostro i nedozvoliti im blizu svog praga\nAmerički establišment može samo da laje kao besno pašče,ali treba stisnuti petlju da ujede naj veću svetsku silu RUSIJU.


Otvoren novi zatvor kod Sarajeva: Objekat se prostire na 24.000 kvadratnih metara (VIDEO)\nOtvoren novi zatvor kod Sarajeva: Objekat se prostire na 24.000 kvadratnih metara (VIDEO)\nAutor: Glas javnosti 03.09.2020. u 15:15\nPrvi osuđenici prebačeni su u četvrtak u novi zatvor kod Sarajeva, 14 godina od početka gradnje, objavilo je ministarstvo pravde BiH.\nKamen temeljac postavljen je 2006., a zatvor je prve štićenike primio tek ove godine. Kašnjenje je usledilo zbog prigovora na izvedene radove i ponavljanje izbora direktora.\nU zatvor u mestu Vojkovićima u opštini Istočna Ilidža prebačeni prebačena su osuđenici iz drugih zatvora, a njegova puna popunjenost očekuje se do kraja ove godine.\nNov zatvor se prostire na 24.000 kvadratnih metara i ima 348 mesta, od čega je 298 namenjeno za osuđenike i 50 za pritvorenike.\nTa kazneno popravna ustanova predviđena je za počinioce ratnih zločina i težih dela, uključujući organizovani kriminal.\nU gradnju je uloženo 40 miliona evra, od čega polovinu čini kredit Razvojne banke Veća Evrope, a ostatak su donacije Evropske unije, Švedske, SAD-a i sredstva BiH.


Novi zakon omogućava svim ministarstvima zaduživanje radi finansiranja projekata • Biznis i pravo\nNaslovna Biznis Poslovne vesti Novi zakon omogućava svim ministarstvima zaduživanje radi finansiranja projekata\nNovi zakon omogućava svim ministarstvima zaduživanje radi finansiranja projekata\nPredlog zakona o izmenama i dopunama Zakona o javnom dugu, o kom će Narodna skupština raspravljati u sklopu predloga budžeta za 2021. godinu, predviđa mogućnost Srbije da finansira projekte emitovanjem državnih hartija od vrednosti. Opcija se odnosi na projekte koji su prethodno predviđeni Zakonom o budžetu Republike Srbije, i to u iznosima definisanim tim dokumentom.\nZakonom o javnom dugu je već predviđena mogućnost zaduživanja Republike Srbije emitovanjem državnih hartija od vrednosti na domaćem i međunarodnom finansijskom tržištu radi finansiranja projekata, ali se izmenama se razrađuju postojeća rešenja i istovremeno otklanjanju uočeni nedostaci njegove primene.\nTako će novim zakonom biti omogućeno i drugim ministrima, ne samo Ministarstvu finansija, da zaključuje ugovor o kreditu, u slučajevima da “postoje opravdani razlozi da to”. Dodaju se i tačke koje Upravi za javni dug daju obavezu praćenja i analiziranja stanja na berzanskom i na regulisanom tržištu državnih hartija od vrednosti, ali i ovlašćenja da ukoliko\nprimete neku nepravilnost u postupanju učesnika na primarnom tržištu, to prijave institucijama koje su nadležne za nadzor.\nOvaj zakon stupiće na snagu osmog dana od dana objavljivanja u Službenom glasniku Republike Srbije.


VW grupa se suočava s penalima EU zbog neispunjavanja ciljeva u vezi s emisijom CO2 - Vrele gume\njan. 24, 2021 u 11:44 am\n24 januara, 2021 nema komentaraekološka regulativaEUevropska komisijaVW Grupa\nVolkswagen grupa je dramatično povećala prodaju električnih automobila u 2020., na 315.400 jedinica s prošlogodišnjih 72.600. Na EV i „plug-in“ hibride se odnosi 9,7 odsto prodaje, što je porast s 1,7 odsto iz 2019.\nTo je VW grupi pomoglo da redukuje prosečnu emisiju ugljen-dioksida u okviru evropske flote putničkih vozila na prosek od 99,8 g/km, što je smanjenje od oko 20 odsto u poređenju s 2019. Međutim, ta brojka znači da je VW grupa deo „pula“ čiji je prosek 99,3 g/km, tako da je „promašila“ cilj za 0,5 g/km.\nŠef VW grupe, Herbert Dis, rekao je da je postignuti napredak pokazao da kompanija „dobro napreduje na putu ka tome da postane CO2 neutralna“, dodavši: „Za dlaku smo promašili flotni cilj za 2020., osujećeni od strane Kovida-19. Zajedno s Volkswagen putničkim automobilima i Audijem, Cupra i Škoda su na putu da lansiraju još atraktivnije električne modele. To će nam omogućiti da ove godine ostvarimo flotni cilj.“\nPo VW grupi, i Volkswagen i Audi su više nego ispunili ciljeve vezane za emisiju ugljen-dioksida, naravno zahvaljujući dobroj prodaji ID.3 i E-trona.\nTagoviekološka regulativaEUevropska komisijaVW Grupa


Emirates podiže cene aviokarata - Aviatica\nAviokarte kompanije Emirates su poskupele od 15. marta 2021. za 1,5 posto u ekonomskoj i 6,7 posto u biznis i prvoj klasi.\nUsled poskupljenja operativnih troškova, aviokompanija Emirates je prinuđena da poveća cene aviokarata, saopšteno je iz ove kompanije.\nPromena cene odnosi se na osnovne tarife i iznosiće 1,5% za tarife ekonomske klase i 6,7% za tarife biznis klase. Na letovima ka Australiji i Novom Zelandu povećanje će biti fiksno i iznosiće 10 evra po karti u jednom smeru, odnosno 20 evra po povratnoj karti u ekonomskoj klasi, dok će u biznis i prvoj klasi ono iznositi čak 100 evra za jedan smer, odnosno 200 evra za povratnu kartu.\nNove cene su u sistemu od danas, 15. marta. Sve karte koje su izdate zaključno sa 14. martom, a prema ranije urađenim rezervacijama, zadržaće svoju staru cenu, dok će one rezervacije koje nisu zatvorene poskupeti. Na ranije dogovorene cene za grupe, tzv. grupne tarife, neće se primenjivati nikakvo povećanje.


Utvrđen zakon o građenju: Građani puno lakše do građevinske dozvole - SwissBiH intern. consulting\nVlada Republike Srpske utvrdila je jučer , na 32. sjednici, u Banjaluci, Prijedlog zakona o izmjenama i dopunama Zakona o uređenju prostora i građenju.\nЈedna od izmjena u zakonu je i smanjenje broja dokaza koje je investitor do sada bio dužan dostaviti uz zahtjev za izdavanje građevinske dozvole, odnosno saglasnosti javnih preduzeća i drugih nosilaca javnih ovlaštenja na glavni projekat koje se daju na osnovu posebnih zakona.\nOve saglasnosti zamijenjene su povećanom ulogom i odgovornošću licenciranih projektanata i revidenata koji imaju stručnu, profesionalnu, materijalnu i moralnu odgovornost za usaglašenost tehničke dokumentacije, tehnička rješenja i kvalitet tehničke dokumentacije za čiju izradu ih je angažovao investitor. S obzirom da revidenti preuzimaju obavezu kontrole projektnih rješenja u skladu sa uslovima i smjernicama datim u lokacijskim uslovima, a što su do sada činila javna preduzeća, to je kod uslova za sticanje licence za reviziju dijela tehničke dokumentacije koja se izdaje fizičkom licu pooštren jedan od uslova za sticanje licence. Takođe, imalo se u vidu i to da postoje i do sada izdate licence, te je s ciljem zaštite stečenih prava propisano da iste ostaju na snazi.\nTakođe, dodatno se unapređuje oblast prostornog uređenja i građenja objekata.\nIzvršene su korekcije odredbi koje se odnose na postupak donošenja dokumenata prostornog uređenja kako bi se skratile procedure i jasnije definisao sam postupak. Navedenom izmjenom ni na koji način nije smanjeno ili ugroženo učešće javnosti i zainteresovanih lica, ni kvalitet planskih rješenja, već se samo postiže efikasniji i racionalniji postupak izrade i skraćuju se ukupni rokovi donošenja planova.


10 najboljih hotela u San Juan u 2018: TripAdvisor\nTurizam u San Juan\nHoteli u San Juan\nNoćenja s doručkom u San Juan\nRestorani u San Juan\nAktivnosti u San Juan\nFotografije San Juan\nSvi hoteli u San Juan\nPovoljne ponude za hotele u San Juan\nLast minute ponude za hotele u San Juan\nHoteli za poslovna putovanja u San Juan\nSpa odmarališta – San Juan\nPorodični hoteli u San Juan\nSan Juan – Hoteli sa ocenom od 4 zvezdice(a)\nSan Juan – Hoteli sa ocenom od 3 zvezdice(a)\nHoteli sa bazenima u San Juan\nHoteli sa besplatnim parkingom (San Juan)\nHoteli pogodni za boravak sa kućnim ljubimcima u San Juan\nHoteli u blizini: Casa Natal de Sarmiento\nHoteli u blizini: Catedral de San Juan\nHoteli u blizini: Oratorio de la Difunta Correa\nHoteli u blizini: Parque Provincial Ischigualasto - Valle de la Luna\nHoteli u blizini: Ruta Escenica 150\nHoteli u blizini: Museo de la Memoria Urbana o del Terremoto\nHoteli u blizini: Dique de Ullum\nHoteli u blizini: Convento de Santo Domingo\nHoteli u blizini: Paso de Aguas Negras\nHoteli u blizini: Campanil, Turm der Kathedrale von San Juan\nHoteli u blizini: (UAQ) Aerodrom u San Huanu\nHoteli u blizini: Universidad Nacional de San Juan\nO destinaciji San Juan\nNajbolji hoteli - San Juan, Argentina\nHoteli - San Juan\nPogodnosti Besplatan Wi-Fi Doručak je uključen Bazen Besplatni parking Apartmani Bar/salonski kafe Fitnes centar Hotel za nepušače Internet Klimatizacija Poslovni centar Prilaz za invalidska kolica Primamo ljubimce Prostorije za sastanke Restoran Sobe pogodne za osobe sa invaliditetom Spa centar Usluga konsijerža Usluga u sobama Čajna kuhinjaBilo koji\nNoćenja s doručkom/Pansioni (24)\nOstali smeštaj (39)\nStil Srednja klasa Prikladni za porodicu PoslovniBilo koji\nSmeštajni objekat br. 1 od 76 – odnos cena/kvalitet – San Juan\nSmeštajni objekat br. 2 od 76 – odnos cena/kvalitet – San Juan\nSmeštajni objekat br. 3 od 76 – odnos cena/kvalitet – San Juan\nSmeštajni objekat br. 4 od 76 – odnos cena/kvalitet – San Juan\nSmeštajni objekat br. 5 od 76 – odnos cena/kvalitet – San Juan\nSmeštajni objekat br. 6 od 76 – odnos cena/kvalitet – San Juan\nSmeštajni objekat br. 7 od 76 – odnos cena/kvalitet – San Juan\nSmeštajni objekat br. 8 od 76 – odnos cena/kvalitet – San Juan\nSmeštajni objekat br. 9 od 76 – odnos cena/kvalitet – San Juan\nSmeštajni objekat br. 10 od 76 – odnos cena/kvalitet – San Juan\nSmeštajni objekat br. 11 od 76 – odnos cena/kvalitet – San Juan\nSmeštajni objekat br. 12 od 76 – odnos cena/kvalitet – San Juan\nSmeštajni objekat br. 13 od 76 – odnos cena/kvalitet – San Juan\nSmeštajni objekat br. 14 od 76 – odnos cena/kvalitet – San Juan


Kantautorka Ana Ćurčin nastupiće sa svojim bendom pre Cigarettes After Sex na njihovom prvom nastupu u Srbiji zakazanom za 18. jul na Bazenima 11. april. Ana Ćurčin je kantautorka čija „prirodna snaga leži u neposrednosti, univerzalnosti osećanja i posve neupakovanoj ranjivosti“. Njena muzika je nežna i moćna, tiha i melodična, bučna i ritmična, leluja kroz indie-rock i folk i koketira sa ambijentom i bluzom.\nRođena je u Bagdadu, odrasla je Moskvi, a živi i radi u Beogradu. Aktivno svira od decembra 2012. godine, nastupa solo ili sa bendom, a njenu muziku publika je mogla da čuje u Srbiji, regionu i širom Evrope. “Bend je doneo novu dimenziju Aninoj muzici i omogućio vizuelizaciju njenih pesama u glavama pažljivih slušalaca“ napisao je Srđan Strajnić, „Besprekorna ali nenametljiva svirka njene grupe čini pesme još izražajnijim nego što već jesu.”\nNastupu pre Cigarettes After Sex se jako raduje: „Mešavina je osećanja da nam je velika čast kao muzičarima da delimo istu scenu ali i da ćemo kao publika uživati da slušamo njihov koncert. Njihov senzibilitet mi je jako blizak ali i hrabrost da stoje iza svoje muzike u današnje vreme kada nije popularno praviti pesme koje nisu dovoljno 'glasne' ili 'prijemčive'“, kaže Ana i poziva vas da budete deo ove neverovatne letnje večeri! Cigarettes After Sex u Beogradu sviraju prvi put i to u okviru turneje kojom promovišu svoj prvi studijski album! Ovaj dream pop kolektiv iz Bruklina koji predvodi Greg Gonzalez, oformljen je 2008.godine u El Pasu. Prolazio je brojne autorske faze do objave izrazito hvaljenog debija “I” četiri godine kasnije. Fantastične pesme poput “Nothing's Gonna Hurt You Baby" koja ima 42 miliona pregleda na YouTube-u, "I'm A Firefighter", "Dreaming of You" i "Starry Eyes" i promocija najviše kroz web medije doneli su bendu izrazito jaku fan bazu. Nakon toga usledili su podjednako dobri i zapaženi singlovi “Affection” i “K” posle kojih je bend bez problema nalazio svoje mesto na najvećim svetskim festivalima. Pre samo nekoliko dana, 9. juna izdali su svoj prvi LP „Cigarettes After Sex“, koji možete preslušati na ovom linku>>\nČeka nas magično veče uz „Cigarettes After Sex“ na Bazenima „11. april“ 18. jula, nemojte ga propustiti1\nPhoto by Emma Szabo


Rečica uz saradnju sa MMF-om najavio reforme u oblasti socijalne politike - Kosovo Online\nRečica uz saradnju sa MMF-om najavio reforme u oblasti socijalne politike\n17. Novembar 2020. • 16:06\nMinistar rada i socijalnog staranja Skender Rečica, u okviru diskusije o pregovaranju o programu finansijske podrške, održao je virtuelni sastanak sa timom misije Međunarodnog monetarnog fonda, kojeg je predstavljao šef misije za Kosovo Gabriel Di Bela, prenosi Kljan Kosova.\nNa ovom sastanku, ministar Rečica je razgovarao o situaciji sa pandemijom na Kosovu i izazovima sa kojima se suočava vlada, pre svega Ministarstvo rada i socijalnog staranja u vezi sa efektom pandemije na socijalnu zaštitu građana Kosova.\nRečica je predstavio članovima MMF-a napore koje Ministarstva rada i socijalnog staranja preduzima, kao što su reforme u socijalnoj oblasti. Takođe, predstavio je dinamični predlog-plan, o penzijskoj reformi, reformi socijalne pomoći, reformi radnih odnosa i porodiljskog odsustva, itd.\nOvom prilikom, ministar Rečica je naglasila da su penzijska reforma, socijalna pomoć i radni odnosi veoma važni za Kosovo i njene građane, jer direktno utiču na njihovo blagostanje, uklanjaju nepravde, eliminišu mnoštvo zakona i stvaraju održiv ekonomsko - socijalni sistem u zemlji.\nOn se složio sa timom misije MMF da blisko sarađuju kako bi se pronašla najbolja rešenja u vezi sa ovim reformama i kako bi one bile u korist građana i finansijski održive.\nMinistarstvo rada i socijalne pomoći MMF reforma Socijalna pitanja\nRećica: Porodice koje nisu ostvarile pravo na mesečnu pomoć od 130 evra mogu da se žale\nMinistar rada i socijalne zaštite Skender Rećica objavio je da sve porodice koje su zatražile mesečnu pomoć u iznosu od 130 evra na osnovu Fiskalnog paketa za hitne slučajeve, a na koju nisu ostvarile pravo, mogu da se žale u centrima za socijalni rad u svim opštinama na Kosovu.\nRečica i Baljaj-Haljimaj sa albanskim ambasadorom o sprovođenju sporazuma o Radnoj mobilnosti\nRećica: Planiramo da na jesen odobrimo koncept za penzijske reforme\nKučan: Ni Kosovo ne vidi Sloveniju kao faktor na Zapadnom Balkanu


Direktor Eelektroprivrede BiH tvrdi da bi ispunjenje zahtjeva rudara povećalo cijenu struje za 30 posto – Glas Krajine | Informativni portal\nYou are at:Home»BiH»Direktor Eelektroprivrede BiH tvrdi da bi ispunjenje zahtjeva rudara povećalo cijenu struje za 30 posto\nMeđu ključnim zahtjevima sindikata su, prema njegovim riječima, da se sačini plan izmirenja obaveza, odnosno uvezivanja radnog staža za sve uposlenike u rudnicima, povećanje cijene uglja…\nNaveo je primjer kupca čiji sadašnji mjesečni račun za utrošenu električnu energiju iznosi 43,25 KM.\nUkoliko bi povećali cijenu uglja za 20 posto, kako je dodao, ovaj račun bi se povećao na 49,77 KM ili za nekih 16 posto.\n– Ukoliko bi na to dodali trošak od nekih 400 miliona KM za izmirivanje poreza i doprinosa za uposlenike rudnika, njegov račun bi otišao na 59,81 KM što je 31 posto više nego što je u ovom trenutku – tvrdi Andelija dodajući da bi slična situacija bila i kada je riječ o drugim kategorijama kupaca.\nPrevious ArticleBihać: JKP Komrad realizirao projekt nabave 24 kontejnera za kruti otpad\nNext Article Bh. košarkaši danas protiv Bugarske, Bosnić očekuju utakmicu “na ivici faula”


Besni potrošači - TV manijak - Nedeljnik Vreme\nJa bih samo mogao, bez trunke ironije, da poželim da birači u Srbiji sa istom pažnjom sa kojom biraju veličinu gaća, za koji mesec izaberu i političare na izborima\nJedna od novih titula koje su dobili građani Srbije u tranziciji jeste – potrošač! Uveravali su nas kako je to velika čast i prednost liberalnog kapitalizma, koji želi zadovoljne kupce, pa će učiniti sve da im izađe u susret, cenom, kvalitetom i odnosom. U tom čudesnom i bajkovitom svetu kapitala, građanke i građani su dobili titulu “njegovo veličanstvo kupac” i oni su uvek u pravu. Bio bi to ogroman napredak posle socijalizma, gde se za sve čeka u sivim redovima, kupuje na bonove i ne može da se bira.\nProtekle nedelje, u nekoliko navrata istinitost ove priče bila je na velikom testu. Shvatio sam to prateći jednu od tradicionalnih lista uticajnih Srba koju sprovodi “Blic”. Od 100 najuticajnijih ljudi koji žive i rade širom sveta, jedva trećina je poznata u zemlji njihovog porekla. Prosečan konzument domaćih medija nije imao priliku da čuje ili vidi 70 odsto uspešnih, pametnih i najčešće bogatih ljudi koji su se izborili za ozbiljne položaje, ali će znati, hteo to ili ne, barem polovinu rijaliti zvezda, estradnih umetnika i umetnica i neuspešnih političara iz vlasti i opozicije. Uspešni ljudi nisu zanimljiva medijska roba. Valjda je onda problem u definiciji i shvatanju uspeha.\nDa se razumemo, ne poznajemo ni uspešne i kreativne ljude koji žive u Srbiji. Recimo, ovih dana umro je Petar Tutavac. Nemate pojma da je to čovek koji je, potpuno sam, stvorio posle rata keks “domaćicu” u “Krašu” i “plazmu” u “Bambiju”. Prvi keks mu je bio diplomski rad, a drugi je napravio modifikujući italijanski recept i umesto šećera je upotrebio med. Ostalo je legenda. Ko su ljudi koji su “smislili” Yuga, Carnex paštete, projektovali Cerak, koji je primer arhitekture u MOMI u Njujorku, a sada investitori u Srbiji žele da ga “dozidaju”?\nNajčudnije danas zvuči činjenica da većina ovih autora nije želela da zaštiti autorska prava, smatrajući da to treba da bude njihov doprinos zajednici.\nDa ne bude zabune, nije mnogo bolje ni u svetu. Velika platforma za muzičke i druge sadržaje Spotifaj došla je u situaciju da bira između najpopularnijeg autora potkasta Džoa Rogana i muzičara Nila Janga. Rogan je pre par godina prešao sa svojim potkastom sa Jutjuba, gde ima 12 miliona pratilaca. On je poznat po kontraverznim diskusijama, teorijama zavere i kvazinaučnim tvrdnjama. Nil Jang je odlučio da sa Spotifaja skine svoju muziku, jer je Rogan širio različite gluposti o ivermektinu ili rizicima od vakcinacije. Pridružila mu se i koleginica, kantautorka Džoni Mičel, a vrednost kompanije na berzi je pala za dve milijarde dolara. Spotifaj se ogradio od antivakserskih teorija, ali je ipak stao na stranu medijskog cirkusa, nasuprot principima muzičara koji su, uzgred budi rečeno, objasnili da su kao deca patili od dečije paralize i da su im vakcine spasle život. Sorry, kontroverzna sranja na potkastu donose više para, bez obzira na to što se radi prvenstveno o muzičkoj platformi.\nPrava potrošača ponekad predstavljaju zgodan poligon za medijske manipulacije. Mnogi privrednici i trgovci u Srbiji suočili su se sa reketom koji od njih traže tabloidi, preteći im negativnom medijskom kampanjom. Objavi se izmišljeni tekst ili se prenese komentar sa društvenih mreža, sa malo činjenica i mnogo insinuacija. Veoma često nije u pitanju konkurencija koja želi da vas ocrni, već prosto reket tabloida i senzacionalističkih medija, pa ih onda k’o kredit servisirate mesečno, plaćajući skupe reklame ili, po starom običaju, dajući pare na ruke.\nOvo je nalik na zloupotrebu još jednog građanskog prava, a to je pravo na dostupnost informacija od javnog značaja. Ponovo u selima oko Kruševca, gde je starost građana 65+, neki od predsednika mesnih zajednica traži podatke o broju koševa, terena i igrača u njihovim mestima. Ovakve prevare služe da se naplate kazne i sudski troškovi od neukih ljudi, koji ne odgovore na dopise u zakonskom roku. Da zlo bude veće, često dopisi stižu sa adresa advokatskih kancelarija. Mislim da se Advokatska komora Srbije mora obračunati sa mangupima u svojim redovima i podsetiti ih na etičke standarde njihove profesije.\nPonekad se, čini mi se, naši privrednici sami okliznu na osetljivom terenu društvenih mreža. Domaća kompanija Extreme intimo, za koju znam da je nastala radom, a ne različitim tranzicionim prečicama, pokrenula je kampanju “(ne)Savršena” u želji da prati svetske trendove i afirmiše prirodan izgled žena. Bez filtera, fotošopa i drugih oblika estetske modifikacije. Ipak, bila je potrebna samo jedna nespretna prepiska na društvenim mrežama da cela ideja ispadne besmislena, jer nisu shvatili da je pitanje veličine modela izuzetno važno. To, bre, svaki muškarac nauči kada prati damu u šopingu, bilo šta da je u pitanju, a kamoli veš. Veličina gaća je dovela do efekta “besnog kupca”, što je donelo veliku, ali neželjenu medijsku pažnju kompaniji. Jedna dobra ideja i namera tako su dobile neočekivan obrt. Mislim da se ovde ne radi o potrošačkom “reketu”, ali je pouka domaćim kompanijama da pažljivo planiraju svoj medijski nastup i komunikaciju sa potrošačima.\nJa bih samo mogao, bez trunke ironije, da poželim da birači u Srbiji sa istom pažnjom sa kojom biraju veličinu gaća, za koji mesec izaberu i političare na izborima.


Kako se pljačkaju naše firme?\nMućke u privatizaciji počinju nameštanjem tendera, a završavaju se prebacivanjem novca na račune of-šor kompanija. Čak 70 odsto kapitala procenjuje se po knjigovodstvenoj ceni, a ne po tržišnoj.\nBEOGRAD - Sistematsko čerupanje.\nMuvanje u privatizaciji počinje kad preduzeća kupe biznismeni povezani s donosiocima propisa o privatizaciji. Zajedničko za ove kupce je to što im nije stalo da preduzeće koje kupuju nastavi da radi, već hoće da dođu do nekretnina i tržišta.\n- Prilikom prodaje preduzeća 70 odsto kapitala procenjuje se po knjigovodstvenoj ceni, a ne po tržišnoj. Sledi simuliranje aukcija i tendera jer posle svake neuspešne prodaje početna cena preduzeća pada. Kad se dostigne određena cena, kao kupci preduzeća pojavljuju se fizička lica kako bi se dobila mogućnost otplate u šest jednakih godišnjih rata - objašnjava sagovornik Kurira upućen u proceduru nameštanja tendera.\nKupovina, pa otkaz\nNakon „uspešne“ kupovine kupci prodajom od tri do pet odsto kapitala kupljenog preduzeća namiruju sva dospela potraživanja radnika, realizuje se socijalni program, a posle isplata otpremnina radnicima prestaje radni odnos.\n- Kad kupac raščisti s radnicima, on počinje da uništava preduzeće, i to prvo preko lažne dokapitalizacije. Neosnovano se uvećava vrednost nabavljene opreme za potrebe preduzeća naduvavanjem faktura inodobavljača nerealnim procenama „naručenih veštačenja“ - priča naš izvor i dodaje da se kontinuitet poslovanja obezbeđuje simuliranjem poslovnih odnosa.\nPrekasno poništavanje ugovora\n- Novac se „šeta“ kroz račune kupljenog preduzeća kako bi se u bilansima prikazao porast prihoda. Onda se uzimaju krediti kod banaka i stavljaju se hipoteke na nepokretnosti preduzeća u znatno većem iznosu od dozvoljenog. Nakon priliva, novac se isisava kroz marketinške, pravne, konsultantske usluge na ime naknada za članstvo u upravnom i nadzornom odboru, menadžerske ugovore i slično - ističe naš sagovornik. On naglašava da Agencija za privatizaciju, koja kontroliše ispunjavanje kupoprodajnog ugovora, u mnogim slučajevima raskida ugovor prekasno, kad je kupac naneo nenadoknadivu štetu preduzeću i umanjio njegov kapital, a sebi obezbedio ogromnu protivpravnu imovinsku korist.\nSistematsko uništavanje malih akcionara\nPosle lažne dokapitalizacije obara se vrednost akcija na berzi.\n- To se radi ponavljanjem kupovine i prodaje minimalnog broja akcija na berzi u minimalnom vremenskom intervalu, uz stalno obaranje cene prilikom sledeće kupovine. Tako se stvara negativna razlika u ceni akcija da bi se kasnijom dokapitalizacijom istisnuli manjinski akcionari koji su vlasnici oko 30 odsto akcija. Dokapitalizacija se vrši novcem koji se „prošeta“ kroz račune preduzeća, čime se manjinski akcionari svode na manje od pet odsto pre prevođenja AD u DOO - objašnjava naš sagovornik i dodaje da potom na scenu stupaju of-šor kompanije.\nOstaju „prazne ljušture“\nImovina privatizovanog preduzeća prodaje se direktno ili preko zavisnih preduzeća.\n- Osnivaju se zavisna privredna društva u čiju se imovinu unose nepokretnosti preduzeća. Potom se 100 odsto udela u zavisnim preduzećima prodaje of-šor kompanijama sa odloženim plaćanjem, pri čemu se novac od prodaje uplaćuje na nerezidentne račune of-šor kompanije ili prima u kešu, koji se potom koristi za dalje kupovine preduzeća - kaže sagovornik Kurira, koji naglašava da iza ovakvih biznismena firme ostaju kao „prazne ljušture“ bez imovine i bez kapitala.\nŠema za privatizaciju\n1. Više neuspešnih tendera opada cena preduzeća\n2. Tender uspešan preduzeće se fizičkom licu prodaje po mnogo nižoj ceni od početne\n3. Kupac prodaje deo imovine preduzeća isplaćuju se otpremnine radnicima\n4. Lažna dokapitalizacija Kupovina opreme po cenama višim od stvarnih, i to od\ninostranih dobavljača, pomoću naduvanih faktura\n5. Uzimanje kredita i stavljanje imovine preduzeća pod hipoteku\n6. Isisavanje novca iz preduzeća preko marketinških i projektantskih fiktivnih ugovora sa of-šor kompanijama.


Ujedinjenje ljevice počelo u Tuzli\n21. 07. 2020 15:28\nTUZLA- Na zajedničkoj press konferenciji gradskih organizacija Socijaldemokrata BiH i Demokratske fronte, danas je najavljen zajednički nastup ove dvije stranke na lokalnim izborima 2020.\nNova stranka u BiH: Osnivanje Socijaldemokrata 7. septembra\n01. 08. 2019 18:18\nTUZLA - U Tuzli će 7. septembra biti formirana nova politička stranka pod nazivom Socijaldemokrati BiH, koju osnivaju bivši članovi Socijaldemokratske partije (SDP) BiH, najavljeno je danas na konferenciji za novinare Inicijativnog odbora.\n26. 06. 2019 13:39\nBANJALUKA - Predstavnici PDP-a i SDS-a će na sutrašnjem mirnom okupljanju građana u Parku Mladen Stojanović u 19.30 časova tražiti da se ukine zabrana dolaska građana na glavni gradski trg koji protestvuju zbog ubistva Davida Dragičevića, te da se prestane sprečavanje prava građana na mirno okupljanje u parku pored Hrama Hrista Spasitelja u Banjaluci.\nPRIJEDOR - Šest političkih stranaka koje čine vlast u Republici Srpskoj postigle su danas sporazum o zajedničkom djelovanju do 2022. godine, izjavio je predsjednik SNSD-a Milorad Dodik.\n16. 03. 2019 12:01\nSARAJEVO - Najviše sredstava za finansiranje stranaka izdvajaju eniteti, Federacija BiH za te namjene izdvojila je čak 3.799.999 KM, a Republika Srpska 3.180.000 KM\nOve godine iz budžeta za političke stranke 4,5 miliona evra\n09. 02. 2019 14:51\nPODGORICA - Parlamentarne stranke u Crnoj Gori ove godine će iz državnog budžeta dobiti 4,5 miliona evra, saopšteno je iz crnogorskog Ministarstva finansija.\nDonji Vakuf novac namijenjen političkim strankama preusmjerava na studente\n07. 02. 2019 10:24\nDONJI VAKUF – Na sjednici Opštinskog vijeća Donjeg Vakufa raspravljano je da se sredstva namjenjena za finansiranje političkih stranaka preusmjere na stipendiranje studenata.\nStranke sjedaju za sto: Mogući razgovori u vezi s formiranjem vlasti\n01. 02. 2019 20:00\nSARAJEVO - U SNSD-u i SDA uvjeravaju da su u narednim danima mogući razgovori u vezi s formiranjem vlasti.\nPočeo sastanak premijera sa predstavnicima političkih partija\n21. 12. 2018 09:58\nBANJALUKA - U Banjaluci je počeo radno-konsultativni sastanak predsjednika Vlade Republike Srpske Radovana Viškovića sa predstavnicima političkih stranaka čiji su članovi imenovani u novi saziv Vlade.


NDNV: Šinković novi predsednik, Leđenac potpredsednica - Dijalog.net\nNaslovna Civilno društvo NDNV: Šinković novi predsednik, Leđenac potpredsednica\nNDNV: Šinković novi predsednik, Leđenac potpredsednica\nBeograd, 9. jun 2019. – Novinar Radija Slobodna Evropa i asistent na Odseku za medijske studije Filozofskog fakulteta u Novom Sadu Norbert Šinković izabran je za novog predsednika Nezavisnog društva novinara Vojvodine (NDNV), a za potpredsednicu je izabrana novinarka agencije Beta i Radija Slobodna Evropa Maja Leđenac.\nŠinković je rekao da je medijska scena u Srbiji devastirana i dodao da neće odustati od borbe za slobodne medije, objavljeno je na sajtu NDNV.\nNudimo platformu mladim kolegama i koleginicama, da se bave profesionalnim novinarstvom i ostanu na pravom putu, rekao je Šinković i najavio da će naročitu pažnju posvetiti kolegama i koleginicama na lokalnom nivou.\nSkupština NDNV održana je pošto je krajem marta dotadašnji predsednik NDNV Nedim Sejdinović podneo ostavku “iz ličnih razloga”.\nŠinković (34) je po funkciji predsednik Upravnog odbora NDNV, a Maja Leđenac (35) potpredsednica tog devetočlanog tela, dok su članovi UO još i Branka Dragović Savić, Slađana Gluščević, Darko Šper, Duško Medić, Jelena Kleut, Ranka Ivanoska i Ana Lalić.\nU saopštenju se podseća da je prvi predsednik NDNV bio Miodrag Mile Isakov, koji je tu funkciju obavljao u dva mandata, potom Dimitrije Boarov, Petar Petrović, a u tri mandata Dinko Gruhonjić.\nOznakeMaja LeđenacmedijiNDNVNorbert Šinković\nPrethodno CEP: Srbija nedovoljno ekonomski pripremljena za ulazak u EU\nSledeće Otvoren konkurs za najbolje tekstove o borbi protiv diskriminacije i promociji tolerancije\nTop Tags vladavina prava Društvo istraživanje Vlada Republike Srbije Srbija i Evropska unija konkurs lokalna samouprava OCD evropske integracije mediji Civilno društvo Evropska unija ljudska prava mladi Evropska komisija


Hamilton tužan zbog problema Meklarena i Vilijamsa - Sportske.net\nHamilton tužan zbog problema Meklarena i Vilijamsa\nAktuelni svetski šampion Formule 1 vozač Mercedesa Luis Hamilton rekao je da je tužan zbog problema u kojima su se našle ekipe Meklaren i Vilijams i da se nada da će se nekadašnji velikani oporaviti.\nBotas će do kraja sezone morati da pušta HamiltonaOvo je ''surova realnost'' Formule 1?Botasov potez dirnuo Hamiltona: "Zaslužio je pobedu!"Treća u nizu - Hamilton uz pomoć Botasa do pobede u Sočiju!F1 - Botas najbolji u kvalifikacijama za VN Rusije\nMeklaren i Vilijams su do sada osvojili 36 titula u konkurenciji vozača i konstruktora, ali nijednu od 2012. godine.\nMeklaren je šesti u konkurenciji konstruktora, a Vilijams je 10. i mogao bi sezonu da završi na poslednjem mestu, prvi put u svojoj istoriji.\nHamilton je počeo karijeru u Meklarenu, gde je osvojio titulu 2008. godine.\n"Nikada nisam krio da sam tužan što to vidim, kao i što sam tužan da vidim da tim uz koji sam odrastao, Vilijams, nije više u vrhu. Ludo je pomisliti da je Vilijams na začelju, ekipa koja je jednom imala u svom bolidu Najdžela Mensela i Dejmona Hila, koji su osvajali titule. Meklaren, koji je moja porodica, se takođe muči već duže. Zaista se nadam da će videti svetlo na kraju tunela", rekao je Hamilton, preneli su britanski mediji.\nOn je rekao da se nada da će vlasnici Formule 1 doneti odluke koje će pomoći ekipama.\nPo broju pobeda i titula Meklaren i Vilijams su samo iza Ferarija na večnoj listi, a Hamilton je rekao da će za te dve ekipe biti veliki izazov da ponove rezultate iz prošlosti.\n"Kako sam stariji, više razumem biznis i ljude kao što je (direktor Mercedesa) Toto (Volf) i kako vode organizaciju, a takođe, postaje mi jasnije kako stvari mogu da krenu naopako. Nije lako svuda voditi biznis", naveo je četvorostruki svetski šampion Hamilton.


Dan evropskog kvaliteta\n11. maj 2018. 15:29:19\tPročitano 1572 puta\nPovodom Dana Evope 09. Maja 2018. godine u kongresnom centru, dvorani White Pear - hotel Falensteiner, obeležen je Dan evropskog kvaliteta, u sklopu projekta Originalni EU kvalitet, skojim GIZ mesna idnustrija Slovenije uz finanskijsku pomoć Evropske unije potrošače trećih tržišta upoznaju sa svojim standardima evropskog kvaliteta i predsnostima proizvoda označenih evropskim šemama kvaliteta.\nPredstavnici GIZ-a i tri najveće slovenačke kompanije za preradu mesa - Kras, Celjske mesnine i Panvita grupa – istakli su da Srbiju vide kao tržište sa potencijalom za rast svojih proizvoda.\nPosebno je istaknuto minimalno korišćenje antibiotika u odgoju životinja u Sloveniji, koje je dozvoljeno samo za terapijsku primenu i samim tim je znatno niže od brojnih zemalja, iz kojih je meso uvezeno i u Srbiju. Ovo je takođe potvrđeno i podacima iz Evropske agencije za lekove, koja stavlja Sloveniju u pet zemalja sa najmanjom potrošnjom antibiotika po kilogramu telesne mase, a upotreba pri najvećim slovenačkim vertikalno integrisanim proizvođačima je čak znatno niža od nacionalnog proseka.\nEU kao važan deo evropskog kvaliteta podržava i promoviše i evropske šeme kvaliteta, kojima su zaštićeni tradicionalni i posebno kvalitetni proizvodi. Takođe, u kampanji "Originalni EU kvalitet", akcenat je na dva izvrsna slovenačka proizvoda - Kranjskoj kobasici i Kraškom pršutu, oba sa oznakom kvaliteta "Zaštićena geografska oznaka" zaštićena na evropskom nivou. Posebno ističu primer kranjske kobasice, jednog od najprepoznatljivijih slovenačkih tradicionalnih proizvoda, poznatog u Srbiji.\nMnogi potrošači u Srbiji ne znaju da pravu kranjsku kobasicu može proizvesti samo 16 sertifikovanih proizvođača iz Slovenije, a kako ističu u GIZU mesne industrije Slovenije, potrošači je prepoznaju po oznaci ZGO na ambalaži, koja jedina garantuje njenu originalnost.\nNavedenom skupu ispred Centra potrošača Srbije, prisustvovala je predsednica Vera Vida i pravni savetnik, Jelena Vukašinov.


Krunić iskren: "Ne možemo da se vadimo protiv Zvezde..." - Sportske.net\nKrunić iskren: "Ne možemo da se vadimo protiv Zvezde..."\nStrateg "Brđana" nema dilemu oko toga kakva je uloga njegovog tima.\nBez koga Zvezda ide na Čuku i da li će Milojević kombinovati pred derbiBez koga Zvezda ide na Čuku i da li će Milojević kombinovati pred derbiMiloje se raspričao o evropskom fudbalu, a evo šta je "prognozirao" AjaksuNova akcija navijača, humane "Delije" dobiće najbolju moguću nagradu pred derbi!Superliga - Derbi je u Nišu, hoćemo li dobiti šampiona pre "Večitog derbija"?\n"Kazao sam da nam je potrebno neko iznenađenje, nismo uspeli u Humskoj, sad nam dolazi Crvena zvezda. Treba biti realan, na njima teško da možemo da se vadimo", rekao je Krunić, prenosi klub.\nPosle gostovanja Partizanu, Čukarički će sutra dočekati Crvenu zvezdu, u utakmici 32. kola Superlige Srbije. Čukarički je četvrti na tabeli sa 27 bodova, dok je Zvezda prva sa 45.\n"Zvezda ima dva tima koja mogu ravnopravno da se bore u našem prvenstvu. U svakom trenutku, da ne potcenim nekog, imaju dvadesetak igrača koji ravnopravno konkurišu za tim. Ko će igrati protiv nas, teško je predvideti. Ali, Čukarički je klub koji stane ispred svakog protivnika, igrači su ti koji su i učinili ovo do sada, zaslužili su sve to, borili se na terenu", rekao je Krunić.\n"Igramo na našem stadionu protiv velike Crvene zvezde. Znate šta su sve uradili ove godine. Srećni smo što igramo na ovom nivou, nadam se da će stadion biti pun. Nadam se uzbudljivoj utakmici. Ne razmišljamo mnogo o njenom ishodu, samo želimo da se pokažemo ljubiteljima fudbala, da odigramo mušku utakmicu i da vidimo gde smo u okršaju sa najboljim timom u Superligi", rekao je Krunić.\n"Mladost nam diše za vratom, ali ponavljam, ne možemo da se vadimo na meču protiv Crvene zvezde. Naravno, bod ili eventualna pobeda bi nam mnogo značila, ali znamo šta nas čeka protiv tako kvalitetne ekipe. Moraćemo da tražimo šansu u nekim drugim mečevima, iako ćemo pružiti maksimum protiv lidera na tabeli", rekao je Krunić.\n"Ne treba zaboraviti ni ostale timove. I Proleter ima šansu da se uključi u borbu za Evropu, ali ne samo oni. Kad gledamo sadašnje stanje na tabeli, iz ove perspektive, odlučiće utakmica u Lučanima protiv Mladosti. Ako tamo ostvarimo povoljan rezultat, bićemo blizu. Ali, daleko je ta utakmica...", naveo je on.\n"Osim nekih sitnih povreda, svi su igrali zdravi. Ovusu jedino nema pravo nastupa, protiv Partizana je dobio četvrti žuti karton", rekao je on.\nDeki nastavio da podmlađuje ekipu, još jedan Zvezdin biser priključen prvom timu!